Benarkah Anak Muda Lebih Berminat Untuk Travel Berbanding Membeli Kereta?

Pasti setiap orang mengimpikan untuk memiliki kereta idaman bahkan pergi melancong dalam dan luar negara. Jika diberi pilihan, mana yang anda akan lakukan, melancong ataupun membeli kereta?

Berdasarkan pertanyaan dan maklum balas yang diterima, jelas menunjukkan bahawa generasi muda sangat cenderung untuk melancong berbanding membeli kereta. Berikut merupakan apa yang dapat kami simpulkan.

Kemudahan pengangkutan awam semakin meluas dan semakin baik hari demi hari. Tidak dinafikan kemudahan pengangkutan awam sedikit sebanyak memberi kesan kepada masyarakat itu sendiri.

Bagi golongan anak muda, membeli kereta bukanlah menjadi satu keutamaan bagi mereka apabila kemudahan pengangkutan awam memudahkan mereka untuk pergi ke destinasi yang ingin ditujui. Walaupun tanpa memiliki sebuah kereta, mereka mampu untuk sampai ke destinasi yang dituju.

Mengapa harus menanggung bebanan hutang kereta, sedangkan terdapat alternatif lain yang boleh digunakan seperti e-hailing services dan pengangkutan awam. Malah, jika menggunakan pengangkutan awam akan menjimatkan masa, dapat berjimat dan menjaga alam sekitar.

Jika membeli kereta, anda harus bersedia untuk kos-kos yang lain seperti penyelenggaraan kereta, minyak kereta, tol dan sebagainya. Walaupun tidak mempunyai kereta, dengan adanya e-hailing services seperti SOCAR, Grabcar dan lain-lain pastinya akan memudahkan anda ke destinasi pilihan anda.

Mungkin memiliki sebuah kereta adalah satu keperluan, dan melancong adalah kehendak, tetapi bagi golongan anak muda, melancong sudah menjadi satu keperluan.

Jauh perjalanan luas pemandangan, semakin kita menerokai dunia, semakin kita belajar banyak tentang dunia. Bagi golongan anak muda, jika berpeluang menjelajah ke serata dunia ianya merupakan satu peluang keemasan.

Harta boleh dicari, tapi pengalaman dan peluang tidak datang selalu. Selagi masih muda, menjelajahlah ke dunia luar, menikmati alam semulajadi dan paling utama adalah mencari kebahagiaan diri sendiri.

Oleh itu, golongan anak muda merasakan bahawa apabila melancong mereka akan dapat banyak manfaat seperti menambah kenalan, merehatkan minda agar dapat berfikir lebih kreatif dan sebagainya.

Sedarkah anda bahawa golongan anak muda sangat suka bercuti kerana hanya dengan bercuti mereka dapat menghilangkan tekanan kerja dan menenangkan minda. Tidak perlu pergi jauh untuk bercuti, kerana di dalam negara juga banyak tempat-tempat menarik yang boleh diterokai.

Malah jika anda ingin melancong, pastinya menggunakan pengangkutan awam lebih menyenangkan. Sebagai contoh, jika anda ingin ke Perlis dari Kuala Lumpur, menaiki ETS lebih menjimatkan masa dan lebih selesa berbanding anda menaiki kereta yang mengambil masa 8 jam untuk sampai.

Setiap orang mempunyai pendapat mereka masing-masing, ada yang memilih untuk melancong dan ada yang memilih untuk membeli kereta. Ianya terserah pada kemampuan diri anda dan apa keperluan anda. Pilihan berada di tangan pengguna. Bagaimana pula dengan anda?


Bagaimana Aku ‘Survive’ Ketika Belajar Sehingga Boleh Travel Sepuasnya Tanpa Hutang

Ramai sangkut di imigresen kes PTPTN sekarang ni. Soalan yang aku dapat, Macam-mana kau dealing dengan hutang PTPTN dan boleh travel gila-gila?

Aku zaman belajar diploma tak ambil PTPTN, aku meniaga. Aku jual rokok dekat hostel aku (jangan buat benda ni. Salah), antara tokan besar juga la kat asrama UITM Perak. Wahaha.

Lepas tu aku jual nasi lemak dan burger. Aku order 50 each dan brother burger tu hantar dekat bilik setiap pukul 8 malam. Burger dan nasi lemak yang tak habis sebelum pukul 11 malam aku akan round dari bilik ke bilik ketuk pintu. Budak-budak asrama UITM Perak mesti tahu benda ni.

Sambil-sambil tu aku offer rokok sekali, hahaha. Aku tak hisap rokok tapi aku jual rokok. Dengan duit tu aku bayar semua pembelajaran aku. Untuk duit yuran aku kerja setiap cuti sem dekat Isetan KLCC, dapat la cover yuran plus kutip hutang kawan-kawan sebab PTPTN depa dah masuk.

Zaman degree aku ambil PTPTN, tapi sebab aku tak nak bayar PTPTN aku belajar betul-betul. Grad 1st class supaya PTPTN convert ke biasiswa. Macam-mana belajar dengan duit yang limited? Makan dekat UITM ada dewan makan bang, tak perlu makan dekat kafe.

Untuk asigment aku selalu guna bahan-bahan terpakai sebab aku tak ada bajet besar. Catu apa yang boleh catu, ikat apa yang boleh ikat. Handphone lepas kerja baru aku pakai yang ada warna. Zaman belajar aku pakai torchlight je.

Sturggle sikit la zaman belajar supaya aku boleh enjoy lepas grad. Kalau kau enjoy zaman belajar, kau jangan marah sebab kena struggle lepas grad. Hahaha. By the way, hutang tetap hutang. PTPTN tetap kena bayar, jangan salahkan kerajaan salahkan diri sendiri kenapa kita ambil hutang at the 1st place.

Kereta kalau tak bayar bank tarik, PTPTN kalau tak bayar tak kan nak tarik sijik diploma korang? Sebab tu dia tarik dekat tempat lain, so pandai-pandailah dealing with your money.

Antara member aku yang struggle zaman belajar dan enjoy gila-gila lepas grad, Mohommad Hasif. Buat printing dekat bilik asrama sahaja, pukul 4 pagi pun orang ketuk bilik nak print asignment. Sekarang jadi pengurus kedai printing dekat area UITM Perak, siapa-siapa student UITM Perak nak print boleh roger beliau.

Hidup bebas hutang tenang bang, tak pening kepala time-time ekonomi gawat ni. Mungkin boleh jadi rujukan member-member yang masih student. Nah aku belanja Coke Cherry, wahahaha cheers…


Selain Murah, Ini 5 Sebab Kenapa Travel Bersama AirAsia Lebih Seronok

Hari ini, AirAsia sudah merealisasikan impian ramai orang untuk travel ke luar negara pada harga tak masuk akal. Saya pernah beli tiket penerbangan dari Malaysia ke Indonesia pada harga RM90.00 pergi dan balik. Serius! Tempat duduk percuma pun tak mustahil.

Baca: 13 ‘Trick’ Rebut Promosi Tempat Duduk Percuma AirAsia Dengan Lebih Pantas

Jadi tak hairanlah kenapa AirAsia menang anugerah sebagai Syarikat Penerbangan Tambang Rendah terbaik di dunia untuk kali ke-9 berturut-turut. Selain terkenal sebagai syarikat penerbangan tambang rendah, banyak lagi sebab kenapa AirAsia tidak menghampakan. Dan ini 5 sebab kenapa saya kata travel bersama AirAsia lebih seronok.

Tak sedap terbang kalau perut lapar. Anda boleh enjoy lebih dari 15 jenis pilihan masakan yang enak dari negara Asean mahupun antarabangsa. Biryani Ayam Bukhara, Nasi Lemak Pak Nasser, Sate Ayam, Mi Goreng Mamak Kamal, kid’s meal Makaroni Keju Bebola Ayam dan Ribena, Makanan vegetarian Biryani Kabali dan banyak lagi. Yang paling sedap saya suka Ayam Lasagne. Pertama kali kunyah, dia punya sedap sampai sekarang tak boleh move on.

Kalau pratempah online, Hidangan Kombo Santan yang terdiri daripada hidangan panas serta minuman percuma hanya RM10 sahaja untuk penerbangan AirAsia dan RM18 untuk penerbangan AirAsia X! Anda dapat penjimatan sehingga RM5 berbanding beli di dalam pesawat. Harga a la carte di dalam pesawat bermula dari RM15. Kalau buat pratempahan sehingga 24 jam (48 jam untuk AirAsia X) sebelum flight, janji hidangan panas anda akan dihidangkan terlebih dahulu.

Tiada istilah bosan bila terbang bersama AirAsia dan AirAsia X. Tahu kenapa? Sebab AirAsia ada menyediakan Wi-Fi dan pelbagai hiburan dalam penerbangan!

ROKKI tersedia dalam penerbangan terpilih AirAsia. Anda hanya perlu sambungkan smartphone ke portal Wi-Fi ROKKI untuk tengok movie, dengar lagu, main game, baca katalog, baca majalah dan lain-lain lagi secara percuma. Ya, PERCUMA! Tak perlu beli apa-apa pelan pun.

Tapi, kalau nak chat dengan aplikasi sembang seperti WhatsApp atau nak show-off gambar selfie anda atas awan di laman sosial, anda boleh memilih Chats Plan pada harga RM9 atau Internet Plan pada harga RM18. Untuk dapatkan harga diskaun, beli sebelum waktu penerbangan di sini.

Xcite pula tersedia dalam penerbangan AirAsia X. Dengan melanggan Xcite, anda boleh nikmati akses tanpa henti kandungan HD seperti filem, drama, muzik dan bermacam lagi. Memang seronok gila!

Tapi ingat, unit adalah terhad. Jadi, pastikan anda pratempah unit anda sebelum berlepas di sini. Harga langganan adalah RM49 sahaja jika pratempah online atau RM60 jika order di dalam pesawat.

Siapa suka shopping online wajib jenguk website ni! Setiap kali terbang dengan AirAsia, anda berpeluang membeli pelbagai barangan berjenama pada harga yang jauh lebih murah berbanding kedai bebas cukai di lapangan terbang. Pilihan pun banyak bila beli online. Beli item idaman anda di Big Duty Free, dan tunggu sahaja pesanan anda dihantar terus ke tempat duduk anda di dalam pesawat! Memang terbaik, tak payah nak kelam-kabut bawa beg shopping ke dalam pesawat.

Big Duty Free kerap menawarkan pelbagai promosi sepanjang tahun, jadi pastikan anda sentiasa layari bigdutyfree.com untuk mengetahui aktiviti serta promosi terkini.

Hah! Ini yang paling penting. Orang kata malang tu tak berbau, jadi ini sebabnya kenapa travel insurans itu sangat penting.

Adanya travel insurans Tune Protect Travel – AirAsia, anda dapat perlindungan menyeluruh sebelum, semasa dan selepas trip anda dengan tuntutan faedah sehingga RM300,000! Antara perlindungan yang tersedia termasuk pembatalan penerbangan, kehilangan atau kerosakan bagasi, kemalangan, kecurian dan bermacam lagi hal yang merumitkan. Dengan bayaran harga premium yang berpatutan, anda boleh travel tanpa rasa resah.

Lagi best, insurans kini tersedia bila anda memilih Pek Nilai, Premium Flex atau Katil Rata Premium yang mana meliputi perlindungan 1 Jam Jaminan Ketepatan dengan pembayaran balik sebanyak RM100 dan perlindungan Kelewatan Bagasi sehingga RM360.

Walaupun penerbangan tambang rendah, tak bermaksud anda tak boleh nikmati penerbangan like a boss. Dengan tawaran pek Katil Rata Premium, anda boleh nikmati penerbangan yang penuh selesa dengan pelbagai faedah seperti:

Ketahui lebih lanjut di sini atau tonton video di bawah:

Sekarang anda tahu kenapa travel bersama AirAsia jauh lebih seronok! Tambah seronok bila anda boleh pilih dan bayar untuk apa yang anda perlu mengikut bajet anda.


Bagaimana Saya ‘Survive’ Dengan Duit Poket RM130 Selama 3 Hari Travel Di Taiwan

Pengembaraan di bumi  Koahsiung, Taiwan kali ini dengan hanya berbekalkan duit poket 1000 TWD (RM130). Alhamdulillah diberi keizinan untuk survive di Taiwan selama lebih kurang 3 hari 2 malam.

Di sini saya nak bongkarkan total perbelanjaan saya secara keseluruhannya.

1. Flight Ticket (Return)
RM 225. KL-Kaohsiung-KL. Bila saya book? 3 minggu sebelum travel.

2. Penginapan (FREE)
Tidur di rumah orang tempatan Taiwan. Macam mana nak cari? Boleh download apps Couchsurfing di handphone masing-masing.

3. Pengangkutan (Skuter)
Boleh sewa skuter dengan kos 250-250 TWD sehari bersamaan RM20 – RM25.

4. Makanan / Minuman
Kaohsiung Taiwan adalah susah untuk dapatkan halal makanan. Jadi boleh la bawa maggie cup / bubur / roti. Mana nak dapat air panas? Jangan risau, kat Taiwan ada free refill water (hot/cold).

5. Simcard
Boleh didapati di KLIA2 Airport. Tak silap saya di Level 2 berhampiran dengan toilet.

6. Lesen Memandu
Saya tak ada international driving license. Hanya menggunakan Malaysian driving license. Alhamdulillah, sepanjang perjalanan saya tak ada polis yang tahan.

Cuma kena berhati-hati ketika memandu skuter. Sebabnya, jalannya di kanan, dan kalau hendak membelok simpang tak boleh sesuka hati belok. Kena masuk dalam kotak cross line dulu. Then baru boleh membelok.

7. Tukaran Matawang
Untuk penukaran matawang, adalah lebih baik tukar di Taiwan sebab di Malaysia sangatlah mahal. Currency terbaru sekarang:
Di Malaysia – 1000 TWD : RM128.90
Di Taiwan – 1000 TWD : RM90

8. Waktu Solat
Boleh download apps solat di handphone masing-masing. Waktu Taiwan adalah lebih kurang sama waktu kita.

Baca: 10 Tip Berjimat Ketika Travel Di Lombok, Indonesia

Architecture Art, Kaohsiung Taiwan. Tempat ini terletak di tengah-tengah bandar Kaohsiung, Taiwan. Kesemua seni ini diletakkan di satu tempat (padang) yang menempatkan beberapa seni bina yg unik. Tiada bayaran masuk. Percuma. — in Kaohsiung, Taiwan.

Dome Light, Farmosa Boulevard Taiwan. Ini merupakan salah satu keunikan di Kaohsiung, Taiwan di mana Dome Light ini terletak di MRT Station (Farmosa Boulevard) — in Taiwan.

‘Travel Like A Local‘ itulah prinsip yang saya gunakan untuk trip ke Taiwan pada kali ini. Saya memilih untuk tumpang di rumah orang beberapa malam. Apa manfaat yang saya dapat? Dapat melihat sendiri kehidupan harian masyarakat Taiwan.

Gambar ini menceritakan seorang ibu Taiwan yang berusia 50 tahun sedang bermain piano untuk saya di awal pagi tadi. Ini adalah aktiviti harian beliau ketika berada di rumah. Mereka bangun tidur sangatlah awal dan takkan sesekali tidur balik. Inilah salah satu cara untuk mengejutkan anak-anaknya dengan bermain piano. Menarik kan? Lain dari lain.

Ini adalah secara kasar perjalanan itinerary selama saya berada di Taiwan.

Destinasi 1 : Cijin Island
Korang keluar je pintu arrival gate tu. Belok kiri. Kat situ ada pintu keluar. Dan ada lift ke MRT City. Boleh beli tiket MRT ke Cijin Island dengan tambang sekitar 50 TWD one way ke Sizihwan MRT Station.

Untuk ke Sizihwan MRT Station ni korang perlu transit ke MRT Farmosa Boulevard. Dah sampai ke sini, korang boleh jalan-jalan ke Black Beach (aku yang namakan) haha dan round sekitar market di Cijin Island (jalan kaki). Kalau malas boleh sewa skuter RM30 per hari.

Destinasi 2: Art Park
Uniknya tempat ni sebab dijadikan satu padang bola dan diletakkan beberapa seni.

Destinasi 3: Night Market dan Farmosa Boulevard.
Utk ke sini, tak susah. Hanya perlu naik MRT dari Sizihwan ke Farmosa Boulevard. Tambangnya lebih kurang 40 TWD (RM4) one way.

Boleh sewa skuter untuk 1 hari. Harga sewa skuter adalah sekitar 200-250 TWD (RM20-25). Isi minyak penuh lebih kurang 100 TWD (RM10).

Boleh gunakan skuter untuk ke destinasi seterusnya sepert Love River, Pagoda, 85 Skytrex dan lain-lain.

Tak ada apa yang saya buat, sebab flight awal balik KL.

Jumlah Perbelanjaan
Flight Ticket (Return) KL- Kaohsiung-KL: RM225
Penginapan: Free (host house via couchsurfing)
Makannan dan minuman: Tak lebih dari RM30
Sewa skuter : RM25-RM30
Feri Cijin Island: RM10 (2 hala)
Entrance Fees: Tiada

Jumlah keseluruhan
RM225 (Flight) + RM130 (pocket) = RM 355 all included for 3D2N in Kaohsiung, Taiwan

Tiada yang mustahil untuk survive di negara Taiwan dengan duit poket hanya RM100 kalau korang ikut rentak dan flow saya seperti mana di atas. Selamat mengembara di bumi Taiwan.

Baca lagi: Itinerari Bajet 4 Hari 3 Malam Ke Acheh Indonesia


Travel Di 62 Bandar Di Eropah Selama 70 Hari, Ini 15 Tip Daripada Saya

Sewaktu cuti musim panas baru-baru ini saya berpeluang mengembara selama 70 hari di Eropah. Jenis pengangkutan yang saya gunakan termasuklah bas, kereta api, hitchhiking dan berjalan kaki.

Di sini saya kongsikan beberapa tips untuk rujukan anda.

Saya guna GoEuro website untuk buat perbandingan harga.Informasi yang disediakan kat website tu boleh dikira agak padat. Saya dapat banyak tiket bas pada harga €1. Adakal bas wasktu malam lagi. Dari Milan ke London €7 sahaja.

Kalau bas lewat lebih daripada sejam, jangan diam je. Fight for your customers’ right! Kat Eropah mereka mementingkan human rights. Saya pernah kena bas jalan lewat juga. Jadi saya telefon customer service dia. Dapat ganti rugi tiket keretapi percuma.

Jika anda dalam trip yang agak bajet, gunakan bas malam untuk jimat kos penginapan.

Semak harga tiket di Skyscanner app dulu kemudian semak pula di laman web rasmi syarikat penerbangan. Kadang kala harga di lama nwe rasmi lagi murah.

Syarikat penerbangan tambang murah : Ryanair, Easyjet, Eurowings.

Baca: 3 Perkara Asas Ini Boleh Bantu Anda Berjimat Sewaktu Travel Di Eropah

Kalau hitchhike, lebih senang tunggu kat stesen minyak atau lot parking berbanding di tepi jalan.

Jangan buat schedule yang padat sangat. Anda mungkin terpaksa habiskan masa yang laman di stesen keretapi, atau di dalam keretapi bila saja ada masalah di landasan. Contohnya kes bunuh diri. Banyak juga kes begini di Eropah. Aduhai.

Jangan berdiri dekat sangat dengan trek keretapi. Pernah ada kes orang gila yang tolak orang ke trek.

Kalau naik kereta api malam, semak nombor kereta api. Kemudian semak pula coach nombor berapa. Wajib buat yang ini jika tak nak end up bangun tidur kat tempat lain. Ini kes salah naik kereta api!

Guna pass Interail atau Eurail. Dia ni global pass. Anda boleh naik apa-apa saja keretapi yang anda nak naik dalam masa 5 hari ke 1 bulan. Tapi ada keretapi yang anda perlu buat tempahan awal ya. Harga tempahan tiket keretapi antara 0-11 Euro. Biasanya dalam range harga ni dan rarely more than that.

Malangnya saya terjumpa banyak. Come face to face. Ada yang tipu duit dengan petisyen, gelang, curi phone, curi beg kat metro. Siap kena rampas kedua-dua beg saya kat Paris..

Tapi thank God, dapat balik akhirnya. Tak ada benda yang hilang.

Saya pernah berhadapan dengan kumpulan scam petisyen, scam gelang, peragut beg (ye, beg saya pernah kena ragut tapi peragut tu lepaskan beh saya masa melarikan diri), penyeluk saku dan banyak lagi kes yang agak menyeramkan.

Tapi syukurlah saya berjaya laluinya tanpa apa-apa kerugian dan kehilangan barang.

Baca: 10 Cara Berjimat Sehingga 50% Kos Pengangkutan Sewaktu Travel Di Eropah

Daripada pengalaman saya di atas, anda boleh ikut 3 tips ini :

1. Have your stand. Cakap ‘NO’ dengan tegas dan jika mereka cuba paksa atau cuba sentuh anda, jerit “POLIS!” atau go wild with your ‘reflect system’.

2. Jangan takut untuk menjerit dengan sekuat hati.

3. Tak kira di mana anda berada, sentiasa pastikan beg berada dekat dan melekat di badan anda. Dan sentiasa berwaspada.

Saya suka Couchsurfing. Tapi banyak orang salah guna. So be careful especially girls.

Hostel searching guna Agoda. Hostelgeeks berguna juga kalau nak cari hostel yang berkualiti.

Jangan lupa aktifkan pengeluaran di luar negara bagi kad anda.

Ada curreny changer yang cuba kenakan service fee yang tinggi. So be sure to ask before hand.

Tap water boleh minum, jangan minum air daripada circulating fountain (air pancut).

Agak susah kat Perancis, German and Eropah Timur kalau tau English sahaja. Kalau boleh, download offline google translate.

Kalau travel solo, boleh bawa camera stand yang kecil.

Tak kira summer atau apa, bawa jaket! Hujan setiap hari, aduhai.

Last but not least, here is my exact itinerary:
62. Riga, Latvia (group)
61. Budapest, Hungary (group)
60. Plitvice, Croatia (solo)
59. Stein Am Rhine, Switzerland (solo)
58. Rhinefalls, Switzerland (solo)
57. Strasbourg, France (solo)
56. Colmar, Frances (solo)
55. Florence, Italy (solo)
54. Ljubljana. Slovenia (solo)
53. Vintgar, Slovenia (solo)
52. Lake Bled, Slovenia (solo)
51. Hallstatt, Austria (solo)
50. Vienna, Austria (solo)
49. Cesky Krumlov, Czech (solo)
48 Kutna Hora, Czech (solo)
47. Prague, Czech (solo)
46. Krakow, Poland (solo)
45. Wroclaw, Poland (solo)
44. Szcetin, Poland (solo)
43. Potsdam, Germany (trio)
42. Berlin, Germany (trio)
41. Neuschwanstein, Germany (duo)
40. München, Germany (duo)
39. Salzburg, Austria (duo)
38. Lucern, Switzerland (duo)
37. Zurich, Switzerland (duo)
36. Bern, Switzerland (solo)
35. Geneva, Switzerland (duo)
34. Interlaken, Switzerland (duo)
33. Lauterbrunnen, Switzerland (duo)
32. Zermatt, Switzerland (duo)
31. Konstanz, Germany (group)
30. Meersburg, Germany (group)
29. Titisee, Germany (group)
28. Tübingen, Germany (duo)
27. Köln, Germany (duo)
26. Gent, Belgium (duo)
25. Bruges, Belgium (duo)
24. Brussels, Belgium (duo)
23. Giethoorn, Netherlands (duo)
22. Zaanse Schans, Netherlands (duo)
21. Amsterdam, Netherlands (duo)
20. Kinderdijk, Netherlands (solo)
19. Rotterdam, Netherlands (solo)
18. London, England (duo)
17. Loire Valley, France (duo)
16. Provence, France (duo)
15. Vaucluse, France (duo)
14. Chamonix Mount Blanc, France (duo)
13. Paris, France (duo)
12. Milan, Italy (solo)
11. Cinque Terre, Italy (solo)
10. Pisa, Italy (solo)
9. Vatican City (solo)
8. Rome, Italy (solo)
7. Verona, Italy (solo)
6. Procida, Italy (solo)
5. Capri, Italy (solo)
4. Almafi Coast, Italy (solo)
3. Burano & Murano, Italy (solo)
2. Dolomites, Italy (solo)
1. Venice, Italy (solo)

Dan ini antara gambar yang sempat saya rakam sewaktu travel di sana.

Baca lagi: 17 Lokasi Menarik Di Eropah Tengah Tapi Kurang Diketahui Oleh Ramai Traveller


Travel Fotografer Berkongsi Gambar Menarik Beliau Sewaktu Travel Di New Zealand

Ben yang merupakan seorang travel fotografer yang berpangkalan di Vancouver telah travel mengelilingi New Zealand dengan campervan dan berkongsi di laman web benngie.com sebahagian daripada hasil bidikan kamera beliau.

Jika anda merancang ke New Zealand, mungkin gambar-gambar Ben dengan tajuk ‘Wilderness NZ’ ini boleh dijadikan rujukan dan inspirasi.

Baca lagi: Inilah 20 Tip Cara Saya Berjimat Sewaktu Travel Di New Zealand


Kajian Mendapati ‘Travel’ Membuatkan Anda Jadi Lebih Bijak

Anda gemar travel? Kenapa? Setiap orang pasti mempunyai jawapan dan sebab tersendiri kenapa pergi travel. Apa pun alasan yang diberikan, semuanya betul belaka. Tiada siapa yang berhak nafi jawapan tersebut. Tapi, tahukah anda selain dijadikan terapi minda, travel juga sebenarnya baik untuk kecerdasan otak?

Dalam satu kajian yang dilakukan pada tahun 2014 oleh pelajar MBA yang dipimpin William W Maddux, selaku profesor di INSEAD menemui terdapat hubungan yang berkait rapat antara multicultural engagement dengan integrative complexity.  Bahasa mudahnya, berdasarkan kajian yang dibuat, pelajar yang pernah terdedah dengan budaya luar atau yang pernah mengembara dan bertemu orang-orang baru lebih cenderung bersikap terbuka serta mudah menyesuaikan diri dengan perkara baru.

Pengalaman berinteraksi dengan masyarakat dan tempat baru membuatkan mereka lebih perspektif serta mempunyai sudut pandangan yang luas. Prof Maddux turut melakukan ujian kreativiti dengan membahagikan dua kumpulan. Kumpulan yang pertama terdiri daripada pelajar yang mempunyai pengalaman mengembara manakala kumpulan pelajar yang kedua pula tidak mempunyai pengalaman mengembara. Hasilnya, kumpulan pelajar memiliki idea kreatif 50% berbanding kumpulan pelajar kedua.

Selain itu, ujian kreativiti ini turut menemukan bahawa peningkatan daya kreativiti terjadi kepada individu yang mempunyai pengalaman hidup di negara asing. Kesimpulannya, orang yang suka travel atau mempunyai pengalaman mengembara lebih cerdik berbanding mereka yang langsung tidak pernah. Satu lagi alasan yang boleh anda guna bila orang tanya, ‘kenapa kau travel?’


Hati Saya Sedih Kerana Dunia Tidak Adil Kepada Anak-Anak Berbakat Seni

Bila membaca kenyataan bahawa nanti murid tahun 3 akan belajar basic programming, hati saya jadi sedih.

Sedih bukan sebab anak-anak kena belajar seawal usia begitu, tak!

Saya jadi sedih, sebab dunia ini tidak adil.

Kenapa anak-anak kita tiada pilihan ya? Adakah pembuat dasar di Kementerian Pelajaran semua bijak pandai dan ahli sains belaka?

Kenapa tidak dipandang nilai sastera, seni dan kebudayaan di situ?

Mana hak anak-anak kita seawal usia 9 tahun yang berbakat dalam bidang seni? Kena tunggu umur 12 tahun baru boleh memohon masuk sekolah seni. Itu pun sekolahnya amat-amat terhad. Saingan sengit.

Kenapa hak kanak-kanak yang berbakat begini sering dinafikan hak mereka? Tidak boleh orang dewasa berlaku adil?

Ada kanak-kanak sejak umur 3-4 tahun berbakat dalam bidang seni. Cuba tengok Youtube atau page kanak-kanak cilik yang berbakat macam anak Aziz M. Osman. Petah bercakap, sekarang sudah buat channel Youtube, ada pillow talk, ‘Kids to kids’, kita yang dewasa pun terhibur dengan kepetahan mereka.

Ada kanak-kanak usia bawah 10 tahun mampu menulis cerpen dengan baik, mampu menggarap puisi dengan baik, cuba lihat nukilan mereka dalam majalah kanak-kanak?

Ada kanak-kanak berbakat dalam bidang seni tarian tradisi, ini anak-anak yang ibu bapa berduit akan menghantar anak-anak ke kelas-kelas persendirian yang bukan murah yurannya.

Pernah lihat kanak-kanak umur 7 tahun yang melukis kartun, komik, potret dengan sungguh cemerlang?

Pernah kalian lihat kanak-kanak seawal 7-8 tahun licik di padang bola? Handal berlari atau berenang?

Pernah tak kalian merasa kuih, kek atau masakan sedap yang dimasak kanak-kanak usia 8-9 tahun?

Anak-anak macam ini akhirnya ke mana?

Di sekolah harian, mereka ini tidak dipandang pun, paling-paling cuma diberi perhatian bila sekolah nak cari wakil pelajar ke acara seni, penulisan dan sukan. Habis pertandingan, budak tu ke mana? Bakat menulis pergi begitu sahaja. Cikgu mengajar BM pula terpaksa kejar silibus, tak boleh fokus pada anak murid yang hebat bakatnya.

Kalau dalam dunia perniagaan, kita memang ada kapitalis yang kerjanya mengira untung rugi dan memikirkan untung semata. Ini dunia pendidikan bhai. Nasib anak-anak kita kita.

Berilah keadilan kepada anak-anak kita seawal usia untuk mereka belajar bidang yang mereka sukai. Sama seperti kalian memaksa kanak-kanak belajar programming diusia 9 tahun?

Tidak bolehkah kanak-kanak ini diberi ruang ekspresi dalam bidang penulisan? Seni? Sukan? 20 tahun akan datang, kita mampu melahirkan mereka ini sebagai profesional dalam bidang mereka.

Beri ruang dan peluang mereka berkarya, dan berjaya, jangan peram bakat mereka, yang akhirnya mereka dipandang sepi dalam sistem pendidikan kita yang memandangkan bidang seni ini pilihan terakhir, dan tidak bemanfaat, lalu tertinggal dan tercicirlah anak-anak yang berbakat besar ini ditelan sistem pendidikan ‘ala kapitalis’ ini. Mereka menghabiskan masa bertahun-tahun tanpa fokus kecenderungan yang khusus. Paling-paling ada kelas muzik seminggu sekali. Masuk sekolah menengah kelas muzik tidak ada dah.

Lihat ramai anak muda kita berbakat besar dalam bidang keseniaan, akhirnya bakat mereka sepusar bertayang di Youtube dan Facebook sahaja.

Pada emak bapa yang ada anak yang berbakat dalam bidang seni dan tercicir dalam pelajaran, tenang, bantu dan sokong mereka, mereka akan berjaya kalau kena gayanya. Kalau mereka dipandang sepi di sekolah, di rumah pandanglah mereka dengan kejayaan, bukan kegagalan.

Sebagai penulis skrip, saya mahu berkongsi. Ramai penulis skrip kaya dan berjaya, kalau beringatlah dan kena rajin bekerja. Ada penulis senior yang saya kenali, hanya mensasarkan menulis 3 drama bersiri dan 5 telemovie setahun.

Satu drama bersiri 13 episod. 1 jam dibayar RM1,500 (paling kurang) kalau setahun dapat 3 drama bersiri 13 episod?

Satu telemovie, paling kurang dia di dibayar RM5000. Kalau 5 sudah RM25,000.

RM83,000 bahagi 12 bulan, Sebulan lebih kurang RM6,958.

Kerja menulis duduk di rumah saja, gamak boring, keluar lepak mamak.

Ada seorang kawan penulis skrip masih muda, umur 26 tahun, kumpul duit beli rumah flat RM40 ribu, (cash okey) pakai kereta Honda apa tah macam sports car tu.

Ada kawan penulis boleh beli tanah harga RM120k tanpa sesen berhutang dengan bank.

Orang pandang doktor, jurutera, peguam, akauntan, dan lain-lain.


Travel Ke 3 Lokasi Di Mesir, Ini ‘Trick’ Yang Kami Buat Untuk Bajet Menjimatkan

Setelah hampir 6 tahun menetap di Mesir, pelbagai tempat menarik telah kami lawati dan ini merupakan lawatan kami yang terakhir di Mesir iaitu di Luxor, Aswan dan Abu Simbel.

Kali ini kami pilih untuk merancang sendiri perjalanan dan tidak mengikut mana-mana syarikat pelancongan. Semoga penulisan ini akan memberi pelbagai input dan maklumat yang berguna untuk netizen yang berada di Mesir dan di Malaysia, seterusnya menjadi pemangkin semangat untuk melawat bumi para anbia ini.

Terdapat beberapa cara untuk ke sana dan anda boleh memilih salah satu mengikut keselesaan dan bajet yang telah anda tetapkan. Cara paling mudah dan selesa adalah melalui kapal terbang dan hanya ada 2 syarikat penerbangan yang menyediakan khidmat ini iaitu Egypt Air dan juga Nile Air.

Harga untuk penerbangan dari Cairo International Airport terus ke Luxor atau Aswan sekitar 600 – 1200LE dan apa yang peliknya setelah memerhati corak harga, tempahan sehari sebelum penerbangan adalah lebih murah berbanding tempahan seminggu dua lebih awal.

Pilihan kedua adalah melalui kereta api dan berdasarkan pengalaman saya menetap di Mesir, antara kesemua pengangkutan awam yang ada di Mesir, kereta api adalah yang paling selesa.

Terdapat 2 syarikat yang menyediakan perkhidmatan keretapi bagi perjalanan ini iaitu Watania Sleeping Train (WST) dan juga Egyptian National Railway (ENR). Perjalanan dari Cairo ke Aswan mengambil masa sekitar 15 jam. Jadi perjalanan pada malam hari lebih disarankan.

Untuk pengetahuan semua WST disediakan khas untuk pelancong asing dan bayaran adalah dalam matawang USD. Manakala ENR disediakan untuk rakyat awam Mesir sahaja. Pelancong dan warganegara asing tidak dibenarkan untuk membeli tiket ini.

Harganya amat berbeza di antara kedua-dua jenis keretapi ini. Bagi WST harga dari Cairo ke Luxor/Aswan adalah 110USD, bersamaan 1977LE. Manakala bagi ENR pula hanya sekitar 140LE. Beza bagaikan langit dengan bumi!

Pada tempoh hari, kami hampir membatalkan perancangan percutian ini kerana tidak dibenarkan untuk membeli tiket kereta api ENR. Kami pada awalnya tidak tahu bahawa tiket ENR tidak boleh dijual kepada warnanegara asing bagi perjalanan dari Cairo ke Luxor/Aswan.

Pegawai yang bertugas tidak membenarkan kami membeli tiket ini dan meminta kami membeli tiket WST yang berharga hampir 2000LE. Sungguh tidak berbaloi dari segi harga dan juga masa. Berpuluh kali ganda lebih baik jika beli tiket kapal terbang.

Namun jangan bimbang, di Mesir semuanya ada ‘jalan belakang’. Untuk membeli tiket ENR tekniknya di sini kita boleh beli melalui orang tengah iaitu rakyat Mesir itu sendiri.

Kami bernasib baik kerana setelah menempah hotel, mereka memberikan nombor ‘kenalan’ mereka untuk membelikan tiket bagi pihak kami. Walaubagaimanapun ada cas tambahan ke atas setiap tiket yang dibeli iaitu sekitar 20-30LE. Masih lagi berbaloi berbanding harga tiket WST.

Pilihan ketiga adalah bas dan penyedia yang terbaik setakat ini adalah daripada syarikat GoBus dan berharga sekitar 125 – 220LE. Kerana perjalanan ke sana mengambil masa yang agak lama, kami tidak sarankan anda menggunakan pengangkutan ini.

Untuk berada di dalam bas sehingga berbelas jam agak tidak selesa kerana ruangan tempat duduk anda adalah terhad dan cara pemanduan radikal rakyat Mesir boleh menyebabkan anda pening.

Pada zaman teknologi ini, pelbagai laman web seperti AGODA, Booking, Expedia dan lain-lain menyediakan tempahan hotel secara online, kalau nak sebut satu persatu pun akan memakan masa apatah lagi untuk membanding harga antara satu sama lain.

Jadi untuk memudahkan urusan membanding harga saya lebih gemar menggunakan laman web atau app HotelsCombined.

HotelsCombined ini boleh diibaratkan seperti Skyscanner yang berfungsi sebagai meta search mencari dan membandingkan harga yang ditawarkan oleh hampir kesemua laman web yang dipercayai ramai untuk tempahan bilik hotel.

Namun begitu, jangan lupa untuk melawati laman web rasmi hotel itu sendiri kerana kebiasaanya mereka juga menawarkan harga promosi dan tidak ditunjukkan di laman web (meta search) yang lain.

Bagi yang ingin mengembara secara bajet, boleh menempah hotel bajet atau hostel melalui Hostelworld.com. Saya tidak pasti sama ada laman web ini telahpun diketahui ramai ataupun tidak, tetapi ini adalah salah satu laman web pilihan saya jikalau berhasrat untuk mencari hotel bajet atau hostel.

Walaupun kadang kala tidak mempunyai pilihan yang banyak, namun apa yang menariknya harga yang ditawarkan untuk tempahan bilik adalah amat amat murah dan anda mungkin tidak akan menemuinya di laman web lain.

Hari itu pun, kami jimat hampir separuh kerana perbezaan currency yang digunakan berbanding tempahan melalui Airbnb. Tips di sini adalah anda perlu rajin untuk membanding harga setiap laman web yang ada.

Terdapat banyak tempat tarikan pelancong di Luxor dan Aswan. Namun, atas kekangan masa kami hanya memilih beberapa tempat tarikan utama. Bagi pencinta sejarah zaman purba dan senibina dahulu kala, 2 negeri yang terletak di selatan Mesir ini wajib anda kunjungi.

Tempat pertama yang kami lawati adalah Philae Temple. Pengangkutan ke jeti telah diuruskan oleh pihak hotel dengan bayaran sebanyak 50LE seorang untuk perjalanan pergi dan balik. Harga tiket bagi pelajar adalah 30LE sahaja. Setelah membayar harga tiket, anda perlu menaiki bot untuk ke Philae Temple.

Harga untuk satu bot adalah 150 – 200 LE. Pastikan anda tidak tertipu dengan tawaran harga yang lebih tinggi kerana mereka sering mengambil kesempatan menaikkan harga untuk pelancong asing.

Pada sebelah petang, kami dibawa ke Nubian Village di atas saranan pihak hotel. Dengan bayaran sebanyak 150LE seorang, kami dibawa menaiki bot pergi dan balik, melawat perkampungan Nubian, dan makanan tengahari juga disediakan.

Mengikut pemandu pelancong kami, budaya masyarakat Nubian agak berbeza dengan masyarakat Arab Mesir dari segi tutur bahasa dan amalan lain. Di sini, anda bebas untuk melihat kehidupan masyarakat Nubian secara lebih dekat.

Anda juga boleh memasuki rumah kediaman mereka dan melihat hasil kerja tangan mereka. Pengembaraan selama 3 – 4 jam sangat berbaloi dengan bayaran yang dikenakan dan kami sangat syorkan anda pergi.

Baca: Pengalaman Ngeri Kami Hilang Passport Sewaktu Travel Di Mesir

Sekiranya anda bercadang untuk ke Abu Simbel, pastikan anda menyusun jadual perjalanan dengan baik kerana trip ke Abu Simbel bermula seawal pada jam 4 pagi. Perjalanan daripada Aswan ke Abu Simbel memakan masa selama 3 jam – 3 jam 30 minit.

Jadi, anda akan menghabiskan masa separuh hari jika ingin berkunjung ke sana. Kos pengangkutan adalah sebanyak 120LE pergi balik dan bayaran tiket masuk untuk pelajar adalah 64LE.

Pemandu akan memberikan masa 1 jam – 1 jam 30 minit sahaja untuk anda melawat kawasan tersebut. Pastikan semua kamera sudah bersedia untuk beraksi.

Setelah menghabiskan masa selama dua hari di Aswan, kami bertolak ke Luxor dengan menaiki kereta api. Tempoh perjalanan adalah sekitar 3 jam – 3 jam 30 minit dari Aswan ke Luxor dengan harga 70LE sahaja. Kami sarankan anda bertolak pada waktu malam supaya dapat berehat setelah sampai di hotel dan mengisi aktiviti keesokkan hari dengan lebih berkualiti.

Semua lawatan tempat menarik di Luxor diuruskan oleh pihak hotel. Pengurus dan juga pemilik hotel Mustafa, sangat prihatin dan membantu kami menyusun jadual lawatan kami agar segala masa terisi dengan baik. Pada hari pertama di Luxor, kami dibawa melawat tempat menarik di sebelah barat. Di sini terletaknya berpuluh-puluh kuil tinggalan sejarah yang mana senibinanya masih utuh dan ukiran di setiap dinding masih lagi jelas kelihatan walaupun telah dibina sekian lama.

Tempat pertama yang dilawati di sebelah barat adalah Valley of The Kings. Di sini terdapat berpuluh makam-makam yang dibuka untuk pelancong. Namun, anda hanya boleh memilih 3 makam sahaja untuk harga tiket umum sebanyak 50LE bagi mereka yang memiliki kad pelajar.

Pada tempoh hari, kami amat rugi kerana hanya kesuk ke tiga makam kecil yang mana bukan tarikan utama kerana tidak tahu tentang maklumat ini. Oleh itu, jangan diulangi kesilapan ini. Pilih hanya 3 makam utama dan besar, jangan semberono masuk!

Anda dinasihatkan untuk tidak membawa kamera kerana kawasan ini merupakan kawasan larangan mengambil gambar. Namun, jika anda pandai mengambil peluang, anda sebenarnya boleh mengambil gambar secara sembunyi, tetapi ingin saya mengingatkan, sekiranya anda ditangkap semasa mengambil gambar di makam tersebut, anda bakal didenda sebanyak 3000LE.

Seterusnya, kami di bawa ke Hatshepsut Temple yang terletak tidak jauh daripada Valley of The Kings. Oleh kerana bajet semakin menipis, kami tidak menggunakan khidmat pemandu pelancong. Sebaliknya kami hanya mengisi masa dengan mengambil gambar di sekitar kuil. Ternyata tindakan ini memberikan ‘kerugian’ kepada kami kerana tidak dapat mengetahui sejarah di sebalik pembinaan kuil tersebut.

Tempat lawatan terakhir kami adalah di Habu Temple. Dengan bayaran masuk sebanyak 20LE, anda akan dapat melihat keunikkan senibina yang masih gah dan sangat cantik. Pastikan bateri kamera anda penuh kerana banyak spot cantik untuk tangkap gambar.

Sebenarnya, masih banyak lagi temple yang terdapat kawasan sekitar namun kami sangat penat untuk meneruskan lawatan. Namun begitu, sekiranya anda mengunjungi 3 tempat di atas, sudah dikira lengkap lawatan anda di sebelah barat Luxor.

Pada hari kedua, kami dibawa melawat kawasan sebelah timur Luxor. Di sini terdapat 2 kuil utama iaitu Luxor Temple dan Karnak Temple. Pemandu pelancong kami mencadangkan untuk melawat Karnak Temple pada sebelah malam kerana cahaya lampu yang menerangi kawasan kuil sangat cantik.

Untuk keseluruhan trip lawatan di sebelah barat dan timur Luxor, kami hanya perlu membayar lebih kurang 450 LE seorang termasuk pengangkutan dan tiket masuk ke semua tempat lawatan. Oleh itu, kami nasihatkan agar anda meminta pihak hotel menguruskan lawatan anda kerana mereka lebih mahir dan menawarkan harga terbaik sesuai dengan bajet anda.

Setelah berkunjung ke semua lokasi lawatan tersebut, saya berpandangan bahawa Valley of The Kings adalah tempat yang paling menarik untuk dikunjungi. Jika anda mempunyai bajet yang agak tinggi, saya amat sarankan untuk menggunakan pemandu pelancong bagi menceritakan sejarah di setiap lokasi tersebut. Tak rugi sebenarnya menghabiskan sedikit wang untuk mengetahui sejarah yang ada.

Bagi anda yang berada di Malaysia dan berimpian untuk ke sana suatu hari nanti, saya sarankan untuk menaiki penerbangan Turkish Airlines ataupun Emirates. Dengan menempah penerbangan secara multiple destinations, terdapat pilihan untuk stopover sama ada di Istanbul dan Dubai selama beberapa hari dengan harga tiket yang sama ataupun sedikit mahal.

Jadi selain daripada dapat melancong ke destinasi utama, kita juga boleh singgah sebentar di Istanbul ataupun Dubai pada masa yang sama tanpa melibatkan kos tambahan yang tinggi. Bak kata pepatah sambil menyelam, minum air.

Mungkin ramai antara kita yang masih tidak tahu kegunaan multiple destinations. Insya Allah saya akan tulis tentang ini di masa yang akan datang dan bagaimana kami manfaatkannya untuk melancong di Turki tempoh hari.

Nota: Ketika artikel ini ditulis 1MYR bersamaan 3.99LE

Baca lagi: Tip Dan Itinerari Backpack Solo Ke Mesir Selama 24 Hari Dengan Kos RM3,200


Travel Ke 6 Negara Eropah Cara Backpacker, 9 Cara Saya Susun Bajet Dan Itinerari

Assalamualaikum dan hai. Sedar-sedar dah masuk bulan Ramadan dah. Di sini saya nak kongsi sedikit tentang backpack trip kami berempat orang ke 6 negara di Eropah baru-baru ini. Nak kongsi ni sebab ramai tanya apa yang kami buat kat sana dan macam mana nak ke Eropah dengan bajet yang lebih rendah.

Sebenarnya kami pun hanya mampu merancang saja. Semuanya atas izin Allah SWT, Alhamdulillah sampai juga ke Eropah. Syukur.

Sebenarnya kami rancang ke Eropah kira kira 7 bulan juga sebelum tarikh berlepas tu. Kami berlepas pada 10 May 2017 (Hari Wesak). Mula dengan angan-angan je nak makan angin, sebab sebelum ni pernah juga backpack ke beberapa negara lain.

Jadi pada masa ni terpikir juga kenapa tak cuba ke Eropah terutama sekali lepas baca review di beberapa blog, macam best saja backpack ke Eropah. Hehe. Terima kasih kepada member masa di UM dulu, Asyraf and Shakira sebab bagitau Malaysia Airlines ada buat promosi tiket nak ke Heathrow, London.

Terkejut juga bila dapat beli tiket ke London dengan harga RM305 sehala. Alhamdulillah. Selepas kami berempat (termasuklah member sorang lagi, Azuan) dah beli tiket, barulah mula rancang hala tuju and konsep travel nak gaya macam mana.

Disebabkan kami semua baru setahun jagung kerja, why not travel travel gaya jimat saja. Jadi kami pun buat keputusan untuk travel ala backpacker dan nomad. Haha.

Tiket balik tu kami beli lambat sikit, iaitu bila dah putuskan nak tamatkan percutian di negara mana. So we decided that our final stop is in Milan, Italy.

Kami pilih untuk melancong ke 6 negara, sesuai dengan bajet percutian yang sederhana. Di setiap negara yang nak dipilih kita kena study sikit apa tarikannya, supaya kita tau apa ‘goals’ kita kat sana, hehe.

Selepas ‘brainstorm’ secara berjemaah, negara-negara tu adalah UNITED KINGDOM, FRANCE, NETHERLANDS, GERMANY, SWITZERLAND, dan ITALY. Sebenarnya kami pilih untuk jalan-jalan di bandar utama saja di setiap negara. Dan mungkin sebab itu kos perjalanan kami agak berpatutan. Contohnya seperti di bawah:

UK (London)
FRANCE (Paris)
NETHERLANDS (Amsterdam & Rotterdam)
GERMANY (Munich)
SWITZERLAND (Interlaken)
ITALY (Milan)

Itinerari penuh perjalanan kami saya ada sediakan di bawah.

Ini antara perkara yang penting untuk anda tentukan kalau nak travel gaya backpacker. Sebenarnya, kos pengangkutan antara kapal terbang, bas mahupun tren tak lah terlampau ketara sangat bezanya.

Tapi kalau nak enjoy pemandangan sepanjang perjalanan dari sesebuah negara ke sesebuah negara, eloklah ambil bas atau tren sebab boleh layan view dari tingkap . Terasalah macam musafir sikit. Hehe.

Kalau naik flight dah tentu boleh jimat tempoh perjalanan, tapi akan terlepas pemandangan cantik antaranya alam semulajadi, kincir angin, gunung salji, dan sebagainya.

Tapi tak ada masalah, bergantung pada pilihan masing-masing. Kami naik bas dan tren untuk bergerak dari satu negara ke negara lain.

Jadi, pengiraan untuk pengangkutan lebih kurang macam ni :

1. Pergi naik Malaysia Airlines : RM305
2. Balik naik Turkish Airlines : RM1700
3. Transport antara negara ke negara : RM950

Untuk penginapan, kami memang TAK duduk hotel. Kami duduk selang seli asrama (dorm) dengan AirBnB yang macam homestay tu.

Contohnya, di London (UK) kami tinggal sehari di Astor Hostel di Victoria, dengan kos RM 119 per malam untuk seorang, termasuk sarapan (di London memang mahal sikit sebab  guna matawang Pound). Kalau nak sekali dengan sarapan pagi cuma perlu bayar 1 pound saja dan boleh makan makanan yang disediakan.

Di Munich (Jerman) pun kami duduk hostel juga, iaitu Jeagers Hostel yang terletak betul-betul di tengah-tengah bandar. Jadi boleh jimat kos untuk pengangkutan nak ke bandar.

Di Interlaken (Switzerland) kami tinggal di Riverlodge Hostel. Di sini paling mahal iaitu RM162 semalam.

Ada juga masa yang kami ambil pengangkutan malam (pilih bas / tren yang selesa dan berbaloi) dan sampai ke destinasi pada keesokan paginya. Kiranya macam orang nomad juga lah. Hehe.

Di situ dah boleh jimat kos penginapan. Rest rooms and showers are easily accessible at the stations guys. Boleh bersih bersihkan diri sebelum anda mulakan journey kat negara yang anda baru sampai tu.

Untuk di  Rotterdam (Netherlands) dan Milan(Italy), kami duduk AirBNB yang macam homestay. Kalau nak senang, anda pilih saja penginapan yang di bandar supaya tak perlu ambil pengangkutan awam untuk ke bandar.

Sebenarnya semasa di Netherlands hari tu kami tersilap sebab tinggal di Rotterdam, sepatutnya di Amsterdam sebab lokasi tarikan utama banyak di Amsterdam.

Jadi setiap kali nak ke Amsterdam tiket bas  pergi balik saja dah dekat 14 Euro. Bila tukar ke RM dah nak dekat RM70. Kalau duduk 2-3 hari dah berapa kosnya kan.

Jumlah perbelanjaan untuk penginapan semua sekali kira-kira RM970.

Untuk makan dan minum, sebenarnya tak perlu risau sangat sebab banyak kedai halal di seluruh Eropah. Sebenarnya ramai orang Islam yang berniaga di sini, contohnya Pak Arab dari Turki, Afghanistan dll.

Jadi banyaklah kedai kebab, nasi Arab dan sebagainya. Contohnya ada  kebab berharga 4-5 Euro, nasi 6-7 Euro. Paling murah roti segar 1 Euro pun boleh dapat. Kopi biasanya dalam 1.5 Euro pun ada.

Tapi di Switzerland susah sikit, sebab makanan halal susah nak jumpa. Barangan di sana juga semuanya mahal berbanding negara-negara Eropah lain. Mat salleh pun geleng kepala sebab mereka cakap di Swiss kos sara hidup memang sangat mahal. Haha.

Kalau anda nak jimat duit, boleh saja masak dengan kerap. Itu sebabnya kami suka duduk hostel atau AirBnB sebab boleh masak. Bahan mentah pun murah je, boleh lah berpakat masak beramai-ramai dan berjimat.

Untuk backup, kami ada bawa makanan seperti Brahims’ nasi lemak, nasi briyani, dan nasi goreng. Anda boleh beli terus di pejabat Brahims di Bangi.

Sebagai contoh, nasi goreng Brahims dalam RM7. Nasi lemak pula dalam RM10. Kandungan dia boleh tahan. Tak banyak sangat dan tak juga sikit sangat. For me just nice.

Kalau was-was  nak beli makanan takut tak halal, anda boleh beli vegetarian food atau beli seafood saja. Contohnya makan Subway TUNA. Sihat pun sihat.

6. TUKARAN MATAWANG / PERBELANJAAN / CENDERAMATA

Masa nak ke Eropah saya ada tukar duit dalam 100 Pound untuk persediaan jika perlu guna wang tunai semasa di London. Tapi guna dalam 55 Pound saja, iaitu sekitar RM300.

Matawang Euro pula digunakan di 19 negara di Eropah. Duit Euro saya bawa dalam 360 Euro saja bersamaan RM1700. Memang saya bajet untuk berbelanja lebih kurang dalam RM2000 untuk makan, minum, naik turun pengangkutan awam dan souvenirs.

Duit untuk bayar kepada tempat simpan beg saya tak masukkan sekali sebab itu bergantung kepada individu. Ada orang nak simpan beg di pusat simpanan beg semasa travel, ada orang nak bawa sekali semasa berjalan.

Alhamdulillah macam cukup-cukup saja perbelanjaan haritu dalam RM2000. Kalau nak berbelanja untuk diri sendiri, bagi yang ada kad kredit tu boleh standby bawa sekali tapi sebaiknya simpan saja kad tu. Hanya standby untuk kecemasan saja.

Cenderamata kalau nak dapat yang murah di sini kena banyakkan sikit berjalan. Kena rajin buat perbandingan harga. Biasanya kedai paling depan sekali itu lah yang mahal. Anda kena explore lagi kedai-kedai di belakang sebab biasanya harga lagi murah.

Biasanya cenderamata di Eropah harganya dalam 3-4 Euro per fridge magnet or keychain. Tapi dalam banyak-banyak negara, rasanya Paris paling murah. Switzeland pula paling mahal.

Baca: 10 Cara Berjimat Sehingga 50% Kos Pengangkutan Sewaktu Travel Di Eropah

7. PERINGATAN SEBELUM BERTOLAK KE EROPAH

1. Untuk yang bekerja dengan kerajaan, sila buat permohonan nak ke luar negara dalam 3 bulan sebelum tarikh bertolak. Paling lewat mesti hantar permohonan 6 minggu sebelum tarikh. Sebab ada banyak proses nak dilaksanakan. Jadi jangan buat last minute.

2. Pastikan anda ada ambil insurans. Biasanya kerajaan akan taja insurans jika itu adalah trip pertama anda untuk tahun itu. Trip kedua pada tahun yang sama bayar sendiri lah ye.

Banyak syarikat insurans yang anda boleh pilih, contohnya AIA, Etiqa, Allianz, AIG, Zurich dan banyak lagi. Bandingkan harga dan manfaatnya sebelum beli.

3. Pastikan kalian yang dah kerja tak ada hutang atau tidak di senarai hitam dengan mana-mana institusi. Kalau tak, hanguslah semua booking yang anda dah bayar tu.

Haritu ada kakak di kaunter sebelah kena tahan tak boleh fly sebab dia kena senarai hitam sebab tak bayar hutang. Menangis tak berlagu lah jawabnya. Kesian.

4. Pastikan dah minta izin mak ayah, keluarga atau pasangan dll supaya berkat perjalanan.

1. Boleh muat turun applikasi ke telefon pintar anda yang banyak membantu untuk rancang perjalanan dan booking, contohnya Skyscanner, GoEuro, AirBnB, Couchsurfing, Currency, RailPlanner, dan banyak lagi.

2. Bagi Muslim, apps MuslimPro sangat membantu untuk menentukan arah kiblat, semak waktu solat dan sebagainya.
3. Tandas di negara mat salleh ni memang tak ada paip nak membasuh bila buang air, jadi boleh consider bawa botol air atau tisu basah. Sangat membantu.

4. Banyak juga warga asing atau imigran yang suka buat kacau atau scam di sana, cara terbaik ialah j angan layan mereka dan teruskan berjalan kalau dipanggil.

Sebab biasanya mereka nak paksa bagi duit atau bahasa mudahnya, nak mencuri barangan berharga kita. Alhamdulillah sepanjang trip haritu walaupun ada kena kacau dengan orang awam / scammers, tapi barangan berharga kami semua selamat.

5. Kalau bawa duit tu, simpan di beberapa tempat berasingan. Jika kena rompak tu, tak adalah semua duit kena kebas. Nauzubillah min zalik

6. Do networking. Pergi negara orang, cuba kenali penduduk tempatan. Bergaul dan cuba makanan mereka. Sangat best.

7. Buat kajian sikit cuaca dan musim apa di waktu anda ke sana, sebab nak rancang jenis pakaian yang sesuai dibawa. Contohnya di musim sejuk, bawa lebih sikit baju tebal. Masa kami pergi hari tu tengah musim bunga, jadi bawa jaket dan t-shirt pun dah ok.

8. Dont forget to study their map and simple language. Sebab ada negara mat salleh yang tak suka bila pelancong berbahasa Inggeris.

Contohnya di Italy, Jerman, Perancis. Jadi kalau boleh tegur mereka dengan bahasa tempatan. Paling kurang senang untuk kita ambil hati mereka bila nak tanya soalan, minta tunjukkan arah nak ke sesuatu tempat dan sebagainya.

9. Oh ya, jangan lupa aktifkan International ATM anda. Sebab jika wang tunai anda bawa tak cukup, boleh keluarkan duit dari ATM yang berhampiran. Contohnya, kalau Maybank, ATM yang boleh pakai ialah yang ada tulis perkataan PLUS.

9. RINGKASAN PERBELANJAAN 12 HARI TRIP DI EROPAH, 6 NEGARA

1. Penerbangan pergi balik : RM2000 +-
2. Pengangkutan antara negara (bas/tren) : RM950+-
3. Penginapan : RM RM970 +-
4. Perbelanjaan/ tambang pengangkutan awam, makan, souvenir, tiket masuk ke lokasi menarik : RM 2000+-
Total : RM6000+-

10 Mei 2017 (RABU)
9:50am : ETD di KLIA via Malaysia Airlines
16:35pm : Tiba di Heathrow Airport, LONDON
Terus ke hostel, naik train
Tinggal di Astor Hostel (dorm)

Perbelanjaan
Tiket penerbangan – RM 305
Beli Oyster Card (train pass) – £20.00 (RM 110)
Hostel per orang – RM 119

11 Mei 2017 (Khamis)
6:00 AM : Jalan-jalan LONDON (Primark, Oxford Street, Big Ben, Tower Bridge, Westminster, Bayswater, Buckingham Palace, Emirates Stadium, Green Park, Hyde Park). Beg simpan di Victoria Station.

22:00pm Victoria Station, London – bertolak ke Paris via Eurolines Bus

Perbelanjaan
At Victoria Station – £24.00 (RM 115)

12 Mei 2017 (Jumaat)
08:45am : Reached Gallieni, PARIS ( Jalan-jalan Arc De Tromphe, Eiffel Tower, Louvre Museum), Buy train pass

23:00pm : Paris Gallieni Porte Bagnolet – Depart to Amsterdam via Eurolines Bus

Perbelanjaan
Train pass
€ 12.00 (RM 58)
€ 24.00 (RM 115)

13 Mei 2017 (Sabtu)
08:00am : Tiba di Duivendrecht , Amsterdam. Beli train pass, terus ke  Rotterdam via Flixbus

Kami tinggal di rumah yang disewa dari AirBnB. Rehat secukupnya dan petang berjalan di kawasan sekitar.

Perbelanjaan
Train pass – € 12.00 (RM 58)
Train pass – € 7.00 (RM 34)
AirBnB untuk 2 malam – RM 266

14 Mei 2017 (Ahad)
8:00 AM – Bertolak ke Amsterdam naik Flixbus. Jalan-jalan Zaandijk tengok windmills, naik bot bawa bersiar di sepanjang sungai, shopping souvenir di Amsterdam Central, Dam Square dll.

Perbelanjaan
Flixbus – € 7.00 (RM 34)
Train pass – € 7.60 (RM 36). Tiket train pergi balik Amsterdam – Zaandijk, Zaandijk- Amsterdam
Flixbus – € 7.00 (RM 34). Balik ke penginapan di Rotterdam

15 Mei 2017 (Isnin)
12:00pm : Singgah makan tengahari di rumah kawan di Rotterdam (orang Malaysia)
18:00pm : Ambil train terus Rotterdam – Amsterdam Central untuk kejar train kami ke Jerman.
21:25pm : Amsterdam Centrale – Bertolak ke Munich via DB BAHN TRAIN

Perbelanjaan
Train pass – € 16.20 (RM 78)
Go to AMS CENTRALE at 20:00pm – € 39.00 (RM 187)

16 Mei 2017 (Selasa)
10:27am : Tiba di Munchen Hauptbahnhof
Terus ke Jeagers Hostel (dorm). Check in. Makan tengahari.
Jalan-jalan Munich (Karlsplatz, Palace of Justice, Old Botanical Gardens, Citizens’ Hall, Marienplatz, Ludwig Beck, shopping, dll)

17 Mei 2017 (Rabu)
 11.03 am:  Munich – Bertolak ke Interlaken Ost (Switzerland) via DB Bahn train
18:57 pm : Reached Interlaken Ost, check in Riverlodge hostel, rehat dan tidur.

Perbelanjaan
Dari Munchen ZOB (Hackerbrucke) – € 39.00 (RM 187)
Hostel 2 hari – RM 324

18 Mei 2017 (Khamis)
07.00 am : Jalan-jalan Interlaken (bersiar di sekitar bandar – Hoheweg kedai jam, souvenirs, naik train ke lembah pergunungan Grindelwald, beli barang nak masak dll)

Perbelanjaan
Train ke Grindelwald – € 17.00 (MYR 84)

19 Mei 2017 (Jumaat)
14:04 pm : Interlaken – Bertolak ke Milan via Trainline
19.45 pm : Tiba Milano Centrale, check in AirBnB, rehat dan tidur.

Perbelanjaan
Train – € 67.60 (RM 324)
AirBnB 1 malam – RM 142

20Mei 2017 (Sabtu)
 09:00 am : Beli train pass. Jalan-jalan Milan Cathedral, Galleria Vittorio Emanuele II, Teatro alla Scala Milan Central Station- Malpensa Airport
19.55 pm : Bertolak ke KLIA : Milan-Instanbul-KLIA via Turkish Airlines

Perbelanjaan
Train pass : € 4.50 (RM 22)
Train pass : € 13.00 (RM 62)
Tiket penerbangan : RM 1,697

21 Mei 2017 (Ahad)
16:55pm : Tiba di KLIA

Rasanya itu saja setakat ni. Kalau ada apa-apa nak tanya, nak betulkan atau nak tambah tips sangat dialu alukan. Semoga perkongsian ini dapat memberi manfaat kepada sesiapa yang bercita-cita nak travel ke Eropah gaya backpacker/ jimat.

Sebenarnya banyak lagi itinerari perkongsian orang lain yang lagi mantap yang anda boleh cari di  Google. This one is just based on my personal experience.

Akhir kata, go travel around the world, inshaAllah it widens our mind.

Baca lagi: 17 Lokasi Menarik Di Eropah Tengah Tapi Kurang Diketahui Oleh Ramai Traveller


Travel Ke Bulgaria? Ini 6 Lokasi Penggambaran Filem Dilwale Untuk Dikunjungi

Ini adalah 6 tempat pengambaran filem Dilwale di Bulgaria yang anda tidak sepatutnya terlepas pandang jika berkunjung ke sana.

Jika anda menonton filem Dilwale pasti anda membayangkan keindahan Iceland. Tetapi anda harus ingat, filem Dilwale jugak di lakonkan di Sofia, Bulgaria. Sofia merupakan ibu negara Bulgaria yang dijumpai sejak 7000 tahun lalu dan bandar kedua tertua di Eropah.

Jika anda ke sana jangan lupa memborong Bulgarian rose ye. Antara 6 tempat pengembaraan filem Dilwale di Bulgaria adalah:

Vitosha Bulevard adalah jalan utama di Sofia yang terdapat deretan cafe-cafe dan outlet-outlet seperti pakaian, kasut yang pasti mengamit hati. Di sini adalah tempat di mana SRK dan Kajol berdating.

Antara bagunan yang tercantik di Sofia. Ianya terletak di hadapan kawasan taman yang mempunyai wifi percuma dan anda boleh berjalan- jalan dikawasan sekitar.

Jika anda menonton video klip Janam Janam ianya pada saat ke 0.01 (City Garden). Jika anda berkunjung pada musim panas, anda dapat menyaksikan pemandangan seperti dalam video tersebut. Disebabkan saya ke sana pada musim sejuk, jadi tiada air pancut seperti di dalam filem.

Jika anda menonton video klip Janam Janam ianya pada saat ke 0.54. Jambatan ini adalah salah satu simbol bandar Sofia dan mempunyai keunikan tersendiri kerana mempunyai 4 ekor singa perak yang merupakan simbol untuk bandar utara Sofia.

Tram adalah pengangkutan yang digunakan Kajol. Tram merupakan antara pengangkutan utama di Sofia. Jika anda menonton video klip Janam Janam ianya pada saat ke 0.56. Pastikan anda mengetik tiket semasa masuk ke dalam tram ye.

Cathedral ini adalah yang terbesar di kawasan Eastern Ortodox. Di belakang kawasan Cathedral ini terdapat lorong di mana hasil karya seni akan dipamerkan. Di sini adalah tempat di mana Kajol mempamer hasil lukisan dan berjumpa dengan SRK.

Jika anda melawat Balkan, jangan buat-buat lupa untuk melawat Sofia. Sofia itu indah dan cantik. Berikut beberapa lagi gambar lokasi lain yang turut boleh anda kunjungi.

Baca lagi: 15 Tip Penting Yang Wajar Diambil Tahu Sebelum Mengembara Ke Negara Balkan


Travel Ke Jepun Dan Korea, 20 Perbezaan Ketara Yang Aku Nampak Daripada 2 Negara Ini

Lepas dah pergi ke 2 negara ini baru jelas perbezaan antara negara Jepun dan Korea. Sebab selalu sangat orang banding 2 negara ni. Bagi aku Korea lagi best dari segi nak berbelanja dan nak pergi dari satu tempat ke tempat lain sebab pengangkutan awamnya lebih senang nak faham. Jadi di bawah ni antara perbezaan antara 2 negara, Korea dan Jepun :

Korea : Tidak dinafikan memang orang Korea sangat cantik dari segi kemulusan kulit berbanding orang Jepun.
Jepun : Kulitnya kurang mulus tetapi kebanyakkan warga Jepun memiliki mata yang bundar dan hidung mancung berbanding monolid orang Korea.

Korea : Gemar mengenakan BB Cushion dengan tona yang cerah dan mengutamakan highlighter dan shading.
 Jepun : Gemar menggunakan blusher sepink yang boleh dan eyeshadow glitter bertona cerah.

Korea : Main rempuh saja masa nak keluar masuk. Kadang sampai terpusing bahu bila kena langgar. Lelaki perempuan semua sama.
Jepun : Beratur di bahagian tepi dan akan tunggu orang keluar dahulu baru masuk tetapi malam Jumaat nak ke Sabtu mohon tabah di line JR Shinjuku. Di sebelah malam aku dah ada pengalaman muka melekat di cermin pintu train sebab terlampau padat.

Korea : Kebanyakannya di sekitar bandar dan dia  orang akan tahan teksi untuk pulang ke rumah.
Jepun : Bersepah kat tepi jalan, siap main sep-sep tangan dengan pekerja construction di tepi jalan. Nak touch tiket di gate train / subway pun kena papah, muka merah padam dan di orang akan tetap naik public transport.

Korea : Kalau masuk di waktu pagi dalam subway tahan saja lah bau busuk yang amat. Tapi bila waktu petang bau wangi macam bunga. Pelik juga kan?
Jepun : Tak ada bau busuk ataupun wangi, neutral saja.

Korea : 1000 Won baru dapat beli aiskrim satu.
Jepun : Boleh dapatkan sehelai kemeja Uniqlo dengan harga 1000 Yen.

Korea : Ada yang membantu tapi tak ramai. Kebanyakan yang banyak membantu adalah orang yang berkemeja serta tua. Yang muda jarang nak tolong, siap bagi isyarat tak boleh cakap English.
Jepun : Buat muka lost sikit confirm  dia orang yang akan datang kat kita dan cuba untuk bantu.Walaupun tak pandai English, dia akan guna Google Translate untuk bagi kita faham.

Baca: Travel 2 Bulan Di Korea Selatan, Ini 11 Tip Cari Makanan Halal Di Sana

Korea : Packaging produk cantik dan dinyatakan dengan jelas kandungan skincare/makeup tersebut dengan mengoyakkan lapisan bahasa Korea.
Jepun : Kurang menarik sebab packaging terlampau ringkas dan kebanyakannya tiada alih bahasa di dalam English.

Korea : Lebih kepada khinzir,daging dan ayam.
Jepun : Banyak seafood yang direbus dan produk berasaskan rice cracker atau rice cake (mochi) yang mana kebanyakannya edible / yakin boleh makan. Kebiasaannya inti dia adalah paste kacang merah.

Korea : 7-11 dan GS25
Jepun : 7-11, Family Mart dan Lawson

Korea : Bersih tetapi sampah tidak diasingkan.
Jepun : Ada sesetengah tempat yang kurang bersih tetapi setiap sampah diasingkan dengan rapi.

Korea : Tak ada air tapi kalau membuang air besar boleh tekan yang ada lagu kat dinding.
 Jepun : Kebanyakan tandas ada air, bonus point dan pakai teknologi washlet. Kalau membuang air besar boleh tekan butang lagu untuk bagi keluar bunyi air mengalir dan pastikan tekan deodorizer untuk elak orang seterusnya yang akan masuk ke tandas daripada pengsan.

13. Kad untuk reload cash (macam Touch n Go)

Korea : Cash Bee dan T-Money, dan kebanyakan line subway / bas pukul rata tak ikut jarak.
Jepun : Pasmo,Icoca dan Suica, dan harga berbeza. Untuk line JR sedikit murah bermula daripada 140 Yen manakala private line agak mahal bermula daripada 230 Yen.

14. Perbelanjaan (dalam anggaran untuk mudah anda faham)

Korea : 1000won = RM3.80. Kebanyakan hidangan utama berharga dalam 10k Won dan boleh kongsi untuk 2 kepala.
Jepun : 1000¥ = RM40. Kebanyakan hidangan utama dalam harga 1000-1500¥ dan kebanyakan satu hidangan cukup untuk seorang.

Korea : Kebiasaanya sediakan air kopi dalam cup dalam 700Won. Dan air botol buah tak ingat berapa harga dan pernah jumpa yang panas.
Jepun : Air panas, mineral, kopi dan dan air buah dalam tin/botol berharga 130¥ ke atas. Kalau gambar teko biasanya yang panas, kalau tak ada yang teko maknanya air sejuk.

Korea : Tak pasti berapa sebab tak makan.
Jepun : Harga roti sekali dengan lobster iaitu di Luke Losbster dalam 1700¥  termasuk taz dan king crab grilled SEBATANG KAKI SAHAJA 900¥ = RM 38 (sedih!)

Korea : Harga adalah termasuk tax.
Jepun : Harga display masih belum tax. Tax di Jepun agak tinggi iaitu 8%. Ada sesetengah kedai yang dilabel tax free, kita boleh pergi ke kaunter khas dan tunjuk passport sahaja untuk dikecualikan tax (berdasarkan pengalaman orang lain dan bahan bacaan).

Tetapi untuk barang melebihi 5000¥ dalam satu resit memang sah boleh ke kaunter refund tax. Untuk pembelian coklat dan mochi dinasihatkan agar dilakukan di kedai duty free, mudah dan tidak leceh. Untuk biskut kapal sila beli di kedai runcit. Harga terendah adalah 55¥ sekotak (max seorang boleh beli 10 kotak). Boleh dapatkan di sekitar Harujuku street.

Korea : Itaewon street cabaret (Homo-hills)
Japan : Shinjuku Kabukicho (Red light district) dan Geisha di Gion. Dan boleh lihat mereka dalam pukul 10 malam ke atas.

Korea : Guesthouse dan hostel adalah advisable.
Japan : Hotel ,hostel capsule dan airbnb adalah digalakkan.

Korea : Myeondong, Seoul dan BIFF, Busan
Japan : Merata di drugstore

Walaupun ada pro and cons aku tetap enjoy berjalan di kedua-dua negara.

Baca lagi: 3 Jenis Pass Pengangkutan Awam Untuk Anda Berjimat Sewaktu Di Tokyo, Jepun


Travel Backpack Ke Korea, Gadis Ini Sempat Kenalkan Budaya Malaysia Di Sana

Dewasa ini semakin ramai rakyat Malaysia yang melancong ke Korea Selatan dan menimba pengalaman baru di negara 4 musim itu.

Begitu juga dengan 8 gadis muda yang travel ke Korea Selatan baru-baru ini.

Selain Seoul, Busan dan Pulau Jeju yg selalu dilawati oleh pelancong, Iza dan 7 lagi rakannya memilih bandar yang jarang dilawati pelancong iaitu bandar yang tenang, Jeonju.

Dan siapa sangka pengalaman yang dilalui oleh gadis-gadis ini sedikit berbeza kerana sewaktu di sana mereka telah berpeluang memperkenalkan budaya Malaysia kepada kanak-kanak sekolah di Jeonju.

Ini kat Hanok Stay kami sebelum berjalan-jalan area Korean Villlage dan ke sekolah tu. Memang dah sedia pakai baju kurung. Even jalan kat pasar dorang makcik dan pakcik semua suka siap ada pakcik tu tunjuk baju saya depan-depan lepas tu tunjuk very good – double thumb’s up. Baju tau, baju. Bukan saya yang lawa. Hehehe.

Menurut Iza apabila mendapat tahu couchsurfer beliau adalah seorang guru, Iza meminta kebenaran untuk melawat sekolah yang diajar oleh Teacher Jinyoung.

Kami start aktiviti di sekolah dia pukul 3pm sebab kelas Teacher Jinyoung habis pukul 3pm. Dalam masa 3 jam sahaja di sekolah, antara aktiviti sepanjang melawat sekolah dorang termasuk tengok gymnasium, tengok bilik muzik (penuh alat muzik tradisional Korea), piano room (kelas piano), ballet (kelas ballet), kafetaria (kantin sekolah), studio bahasa inggeris yang dibina untuk budak-budak sekolah rasai pengalaman setiap kali berbahasa Inggeris dan lain-lain.

We wore our traditional outfit pun memang sebab nak tunjukkan budaya Malaysia. Kawan kami dari suku Bidayuh Sarawak pun tak lepaskan peluang.

Selain dari perkenalkan budaya Malaysia, Iza dan rakan-rakannya juga berpeluang untuk belajar membuat Hanji Mirror.

Kami buat Hanji Mirror dalam masa sejam je. Sorang ajar buat hanji mirror (Jeonju popular dengan kertas dorang. Hanji adalah kertas.) So we change with how to play congkak. I even explain to them the history of congkak.

Bila ditanya apa perasaan Iza kerana berpeluang merasai pengalaman yang jauh berbeza berbanding backpacker lain, ini jawapan beliau :

Perasaan memang sangat teruja dan seronok. Mungkin sebab dah biasa tengok drama Korea.. hahaha! So, macam rasa pergi setting drama. Dan most of the student sangat comel. Dan dorang ada curiosity. They all intai-intai kami dari luar kelas. Teacher Jinyoung cikgu English. So dia ada kelas dia sendiri. So, we spent our time to make Hanji Mirror in her class.

Selain mengajar congkak, Iza dan rakan-rakannya juga turut menunjukkan cara memakai tudung (hijab) kepada kanak-kanak sekolah ini.

Masa pakaikan tudung tu tak fokus kat dorang macam mana pakai. Tapi lebih kepada nak bagi dorang pengalaman bagaimana rasanya pakai tudung.

Mungkin terlalu teruja masa tu sampai lupa nak cakap kenapa kenai pakai dan dorang pun tak tanya. Aiyak, jika ada peluang nak cakap kenapa Muslim pakai macam tu.

Tahniah kami ucapkan kepada Iza dan rakan-rakannya kerana telah menjadi duta kecil negara sewaktu travel backpack ke Korea. Korang memang awesome!

LIKE dan FOLLOW Vocket di Facebook serta Instagram


Pandangan Anda Tentang Korea Utara Mungkin Berubah Selepas Melihat Ini. Kami Terpukau!

Ramai rakyat Malaysia yang telah sampai ke Korea Selatan sama ada untuk melancong atau atas urusan perniagaan.

Tapi bagaimana dengan Korea Utara? Perkara pertama yang muncul pastilah tentang komunisma di negara tersebut, kemudian tentera nya yang berarak dengan muka serius, dan pastinya presiden negara itu yang masih muda kerana mewarisi tampuk pemerintahan bapanya.

Kali ini kami ingin kongsikan sudut pandang dari lensa seorang jurugambar bernama Aram Pan yang telah 3 kali berkunjung ke negara itu melalui projek DPRK360, iaitu satu projek untuk mendedahkan cara hidup seharian masyarakat Korea Utara dibawah pemerintahan komunis.

Jika selama ini kita banyak didedahkan dengan propaganda tentang cara pemerintahan tentera dan kuku besi oleh pemerintah Korea Utara, mungkin ini akan buat anda berfikir sebaliknya.

Rumah di kawasan pergunungan, Daerah Kujang

Mount Kumgang. Tak kalah dari segi pemandangan cantik di musim luruh

Nampak menarik di sini. Wonsan City, Korea Utara.

Anak tangga menuju Lake Samilpori, Kangwon-Do. Pastikan bunga di tapak kasut dalam keadaan baik jika ke sini

Nampak jambatan gantung? Cantik pemandangan di sini

“Chongun Rock”. Menurut Pam, lembah di Chongun Rock ini adalah sempadan antara Korea Utara dan negara China. Beliau sangkakan akan melihat pagar kawat berduri dan tentera yang berjaga di sini. Nampaknya tanggapan meleset. Tiada seorang pun tentera yang berkawal di sempadan ini di sepanjang jalan

Jangan keliru. Ini bukan Paris, tapi Arc of Triumph di Korea Utara. Ia dibina sempena memperingati pembebasan Korea dari jajahan Jepun

Tugu di Victorious Fatherland Liberation War Museum

Tugu peringatan di Chongsan-ri Cooperative Farm

Mereka juga masih memelihara binaan lama seperti ini

Arch of Reunification. Tugu harapan agar Korea Utara dan Korea Selatan kembali bersatu sebagai sebuah negara Korea di abadikan di sini

Antara seni bina bangunan di Prongyang, Korea Utara

Ada jugak roiller coaster dan funfair di Kore Utara rupanya

Orang ramai menuju ke stesyen keretapi bawah tanah. Pyongyang Metro

Sebab tu tiada iklan penyeri di dinding. Semuanya kosong, kosong, kosong

Nampak klasik pula Pyongyang Metro. Ditambah dengan fesyen pakaian rakyat Korea Utara. Seolah-olah kita kembali ke zaman 60-an

Tak kalah dari segi sini bina di Pyongyang Metro

Korea Utara tak lah semaju Korea Selatan. Tapi ada juga keretapi elektrik di sini

Ini pula adalah pertunjukan fesyen di sana

Rombongan tadika ke taman. Sama seperti aktiviti sekolah tadika di negara lain

Pelajar universiti mereka pakai baju putih bila ke kelas

Lepas kerja, tunggu bas dan keretapi. Ini adalah ‘peak hour’

Lelaki Korea Utara, perasan sesuatu tak?

Selain dari berwajah original dan tiada pembedahan plastik, lelaki Korea Utara tak kalah dari segi romantiknya

Kebanyakan yang berjalan dengan paangan akan tolong bawakan beg tangan pasangan mereka. Gentleman sungguh!

Polis wanita mereka. Juga wajah original

Nampak tak? Tu, di sana tu. Van kuning DHL

Askar mereka juga peramah. Menurut Aram Pan tentera ini ikut dia naik bas semata-mata kerana nak tahu lebih lanjut tentang 360. Nampak mat saleh kat kerusi depan tu? Sah itu adalah pelancong!

Nilai murni tetap ada disebalik pemerintahan komunis yang di amalkan

Melancong ke Korea Utara kini bukan lagi mustahil. Anda boleh membuat tempahan untuk pemandu pelancong melalui DPRK Tourism.com.my. Malaysia juga mempunyai pejabat konsulat di Korea Utara.


Travel Ke Kota Lama Semarang Bawa Aku Nikmati Suasana Kota Belanda Abad Ke-19

Jika anda hendak menikmati suasana ‘kota’ Belanda hujung abad ke-19, silalah berwisata ke Kota Lama Semarang. Di sini masih terdapat puluhan bangunan era kolonial Belanda untuk dijadikan santapan mata.

Kota Lama ini dibina sekitar akhir abad ke-19 dan berbenteng untuk mengelak ancaman luar. Benteng yang dinamakan Vijhoek ini mempunyai 3 buah pintu yang dihubungkan oleh laluan utama, Heeren Straat atau kini lebih dikenali dengan nama Jalan Let Jen Soeprapto.

Apakah yang boleh ditemui di Kota Lama ini? Berikut adalah antara binaan yang menarik di sana.

Kalau disebut Gudang Garam dan Sampoerna, tentu sahaja ramai yang tahu tetapi di Kota Lama Semarang ini terdapat sebuah kilang rokok yang sudah terbina sejak zaman pendudukan Belanda lagi.

Praoe Lajar diangkat sebagai jenama ‘indie‘ kerana bukan sahaja perusahaan ini bertahan begitu lama malah kita tidak akan ketemu sebarang bentuk pengiklanan jenama Praoe Lajar ini. Pasaran rokok Praoe Lajar lebih kepada golongan marhaen dan merangkumi kawasan Semarang hinggalah ke Tegal.

Stesen keretapi ini juga dibina di zaman pendudukan Belanda. Ianya dibina oleh Nederlandsche Indische Spoorweg Maatschsrij di antara 10 Jun 1864 dan 18 Februari 1870. Stesen ini masih digunakan dan merupakan stesen kereta api utama Semarang.

Asalnya bangunan ini menempatkan kompeni NV Bouwmaatschapij iaitu sebuah syarikat logistik yang menguruskan perihal muatan kapal. Ianya terletak di tepi sungai kerana waktu itu kapal besar mampu mudik ke hulu sungai dari laut lepas.

Selain Lawang Sewu, Gereja Blenduk adalah mercu tanda atau landmark Bandar Semarang. Gereja yang berusia 200 tahun ini dinamakan Blenduk sempena panggilan Bahasa Jawa untuk kubah.

Bangunan ini dibangunkan oleh NV Cultuur Maatschapipij Der Vorstenlanden yang menjaga hal ehwal pertanian kolonial Belanda. Di bawah jabatan ini, sistem cultuurstelsel atau sistem tanaman paksa yang amat kejam diwajibkan ke atas jajahan VOC.

Banyak lagi bangunan bersejarah di Kota Lama seperti Gedung Oudetrap, Jembatan Mberok (De Zuider Por), Susteran Ordo Fransiskan dan lain-lain lagi.

Aku sempat melawat Gedung Oudetrap yang kini dijadikan galeri seni. Setup galeri ini terasa bagaikan mengunjungi galeri ternama di Eropah.

Di tepi Galeri Oudetrap ini ada gerai-gerai yang menjual barang-barang lama yang dinamakan Pasar Seni Padangrani atau nama penuhnya Paguyuban Pedagang Barang Seni . Bukan sahaja pelbagai kraftangan dan hasil seni ‘terpakai’ dijual di sini, pasar ini juga lebih kelihatan bak Pasar Karat di Pekan Lama Ipoh.

Aku sempat menyambar sebuah buku lama yang menceritakan tentang perjuangan rakyat Semarang menentang pendudukan Jepun, yang lebih dikenali sebagai Pertempuran Lima Hari Semarang.

Kepada mereka yang berminat dengan sejarah kolonial Belanda di Indonesia, Kota Lama Semarang adalah destinasi yang wajib dilawati. Sesungguhnya bagiku, Kota Lama Semarang ini setanding dengan Kota Tua Jakarta, malah mungkin lebih lagi!


Di Sebalik Sekatan Dan Tekanan Antarabangsa, Rupanya Negara Ini Memiliki Sesuatu Yang Memukau

Iran merupakan antara lokasi yang agak jarang disinggahi oleh rakyat Malaysia. Ditambah pula berbagai propaganda dari media barat tentang iran dan teknologi nuklear yang dibangunkan di negara tersebut.

Tetapi kini, Iran mula membuka pintu negaranya untuk dikunjungi, termasuk kunjungan dari rakyat USA.

Kami bawakan 21 gambar disekitar Iran yang menjadi tarikan kepada para pelancong untuk mengunjungi negara ini.

1. Esfahan – lokasi paling dikunjungi oleh para traveller. Kaya dengan senibina bercirikan Islamik serta menyajikan masjid dan istana indah yang bersejarah.

2. Esfahan juga merupakan lokasi tumpuan bagi antara dataran tercantik di dunia iaitu Dataran Imam (Imam Square / Naqsh-e Square). Dataran ini merupakan tapak warisan dunia (UNESCO) yang memaparkan keindahan senibina Parsi.

3. Ini pula adalah masjid Sheikh Lotfollah, Esfahan. Lihatlah senibina nya. Cantik kan?

4. Tehran pula adalah ibu negara Iran, sebuah bandar yang dikelilingi gunung ganang bersalji.

5. Para pelawat akan disambut menara Azadi sewaktu memasuki bandar ini.

6. Antara yang dipamerkan di Muzium Karpet Iran – karpet buatan tangan dengan lukisan Parsi

7. Pasar Besar Tehran (Tehran Grand Bazaar) – menyediakan berbagai pilihan karpet dan rempah ratus untuk para pelawat.

8. Tshirt, jeans dan berbagai jenis pakaian juga ditawarkan di Tehran Grand Bazaar ini

9. Lagi antara barangan yang ditawarkan di pasar ini

10. Minum teh merupakan antara budaya orang-orang Parsi yang diwarisi sejak ribuan tahun dulu.

11. Orang-orang Parsi di Iran juga gemar makan dan bertemu kawan di luar sambil minum-minum. Ini merupakan salah satu dari aktiviti yang juga dilakukan di banyak negara lain.

12. Kebab merupakan antara makanan yang boleh didapati dimana-mana di sini.

13. Roti Parsi. Besar nya! Boleh dimakan dengan kebab. Mungkinkah rasanya sangat sedap? Slurrpp!

14. Shemshak Ski Resort – lokasinya kurang sejam dari Tehran. Inilah tempat lepak golongan kaya Iran di hujung minggu

15. Persepolis –  satu ketika dulu adalah ibu negara bagi empayar Achaemenid, pada sekitar 515 sebelum masihi. Kini telah diwartakan sebagai Tapak Warisan Dunia UNESCO sejak tahun 1979.

16. Antara ukiran menarik yang terdapat di Persepolis.

17. Shiraz – terkenal sebagai kota cinta dan kota syair Parsi. Antara lokasi yang digemari para pelancong dan di sini terletaknya Eram Garden (taman syurga)

18. Beberapa kubur penyair terkenal Iran disemadikan di Shiraz. Di bawah ini adalah makam Shaadi, salah seorang penyair terkenal pada abad ke 13.

19. Di Iran juga banyak masjid yang dihias indah. Lihat saja Masjid Nasir al-Mulk ni, penuh dengan ukiran gaya Parsi yang sangat menarik di dalamnya.

20. Ini pula pemandangan menarik berhampiran pantai di Laut Caspian. Teringat pula filem Narnia – Prince of Caspian. Alahai.

21. Ramsar Beach Resort merupakan antara resort yang popular di pesisir pantai Laut Caspian ini. Selain dari itu terdapat juga kampung nelayan.

Bagi rakyat Malaysia yang ingin mengunjungi Iran, visa tidak diperlukan jika lawatan ke negara ini kurang dari 14 hari.

BACA : Travel Solo Ke Iran, India, Afghanistan dan 3 Lagi Negara, Ramai Kagum Dengan Keberanian Gadis Ini

Tetapi untuk lawatan sehingga maksimum 60 hari, permohonan visa hendaklah dibuat sebelum anda memasuki Iran. Permohonan visa boleh dibuat di pejabat kedutaan Iran di Kuala Lumpur.

LIKE dan FOLLOW Vocket di Facebook serta Instagram


Kami Rasa Ingin Ke Mexico Bila Tahu Negara Ini Memiliki Banyak Perkara Unik

Selama ini kami sangkakan Mexico yang terletak di benua Amerika Latin ini bukanlah sebuah negara yang dikenali dari segi kemajuan dan keunikan sejarahnya.

Tapi selepas melihat ini kami mula berubah fikiran. Rupanya negara ini memiliki 42,000 tapak arkeologi dan 31 darinya telah diwartakan sebagai tapak warisan dunia oleh UNESCO.

Mexico juga merupakan negara yang mempunyai 9 dari 11 ekosistem yang terdapat di dunia, di tangga ke 4 terbesar dari segi bio-diversiti dan memiliki 12% dari keseluruhan spesies tumbuhan yang terdapat di dunia.

Dari segi kebudayaan pula Mexico menawarkan 1134 perayaan tradisi yang diwarisi dari penduduk pribumi dan dari penjajahan kolonial satu ketika dulu.

Mungkin selepas ini ada yang mula masukkan Mexico dalam senarai destinasi idaman?


Travel Ke Negara Kecil Andorra, Ini Perkara Menarik Yang Ingin Aku Kongsikan

Assalamualaikum, saya Muhammad Wafiy nak berkongsi pengalaman saya semasa bercuti di negara Andorra la Vella. Negara ni terletak di antara negara Spain dan France. Ramai yang tidak tahu kewujudan negara ini sebab saiznya kecil.

Saya memilih untuk bercuti di negara ni sebab negara ni negara duty free macam Langkawi. Semua barang yang dijual di dalam negara ni tanpa cukai! Kaki shopping boleh tempah tiket cepat! Walaupun masih menggunakan mata wang euro namun harga tetap murah. Saya sempat beli chinos pants Zara dengan harga cuma 7.99 euro sahaja.

Makanan halal untuk kita orang islam memang susah nak cari. Saya boleh katakan 100% org Andorra adalah bukan islam kerana tiada satu pun masjid dan restoran makanan halal. Kami hanya makan pizza vegie dan roti. Negara Andorra ni dikelilingi oleh gunung-gunung berbatu dan anda boleh bermain ski apabila tiba musim sejuk.

Untuk ke sini, saya penerbangan dari London Gatwick ke Barcelona menaiki Monarch Airlines.

Dari lapangan terbang barcelona ke Andorra, saya menaiki shuttle bus. Shuttle bus boleh kita naik dari lapangan terbang terus ke Andorra. Kekerapan shuttle bus adalah sejam sekali. Shuttle bus yang terakhir pada pukul 8 malam dan yang paling awal pada pukul 10 pagi.

Tiket bas ke Andorra. Sehala berharga 33 euro. Boleh tempah online.

Antara permandangan menarik sepanjang perjalanan ke Anddora, Salah satu kita akan nampak Stadium RCD Espanyol.

Apabila sampai di sempadan antara Espana dan Andorra, walaupun berlainan negara kita tak perlu turun cop pasport. Macam lalu tol plus highway sahaja.

Apabila sampai di Andorra, ini satu-satunya stesen bas yang ada. Kita nak pergi hotel atau ke mana-mana tidak perlu naik taksi sebab semuanya walking distance. Boleh bayangkan betapa kecilnya negara ni.

Makan malam di salah satu restoran tradisional. Kami memilih pizza keju dan seafood paela. Paela merupakan makanan tradisional orang Sepanyol. Tak sempat snap gambar sebab lapar sangat. Hahah.

Berjalan kaki di luar kawasan bandar akan nampak gunung-gunung dan kawasan penempatan orang tempatan di sini.

Cable car untuk pergi main ski di atas gunung. Malangnya pada hari saya pergi kawasan untuk ski tutup sebab salji tak cukup. Haha

Baca juga: Travel Ke Latvia Temukan Aku Dengan Penjara Sadis Di Sebalik Apartment Mewah


Anak Bruce Lee Tuntut RM94 Juta Daripada Kedai Makanan Yang Gunakan Gambar Ayahnya

Sebuah syarikat rantaian makanan segera China telah disaman oleh anak perempuan Bruce Lee di atas penggunaan imej bintang seni mempertahankan diri.

Shannon Lee menuduh Real Kungfu menggunakan imej ayahnya sebagai logo syarikat tanpa kebenaran.

Beliau mahu rantaian makanan segera mengeluarkan gambar dan dilaporkan mahu menyaman sehingga RM94 juta.

#ShannonLee, daughter of #Kungfu star #BruceLee, filed lawsuit against a Chinese fast food brand for using image similar to her father for 15 years without authorization, asking for 210 million yuan ($30 million) for compensation. pic.twitter.com/Bg7COSEFc6

— Global Times (@globaltimesnews) December 25, 2019

Restoran terbabit dikhabarkan menggunakan hujah bahawa logo terbabit telah diluluskan oleh pihak berkuasa tempatan.

“Syarikat telah memohon dan memperoleh kebenaran selepas pemeriksaan ketat oleh agensi cap dagang kebangsaan, kami telah menggunakannya selama 15 tahun,” kata syarikat itu dalam kenyataan yang disiarkan di platform Weibo China.

“Kami keliru bahawa selepas bertahun-tahun, kini kami dituduh.”

Kes ini mungkin memakan masa yang lama memandangkan kerajaan China pada tahun-tahun kebelakangan ini berjanji untuk meningkatkan perlindungan hak harta intelek.

Anda sudah menonton filem Ip Man baharu yang menampilkan Bruce Lee? Klik pautan di bawah untuk membaca.

Tonton Trailer Terbaru Ip Man 4: The Finale Menampilkan Bruce Lee Dan ‘Yuri Boyka’

Kisah Perlawanan Penting Bruce Lee Dalam ‘Birth Of The Dragon’

Adidas Iniki BOOST Akan Hadir Dengan Warna ‘Bruce Lee’


5 Sebab Kuching Wajar Dipilih Sebagai Destinasi Travel Anda Bulan Julai ini

Berjaya menjadi ibu negeri Sarawak tidak menghalang Kuching untuk menawarkan destinasi percutian buat para pengunjung. Bandarnya yang kaya dengan etnik, budaya serta pemandangan yang mendamaikan antara yang membuatkan orang ramai khususnya pelancong luar berminat untuk bercuti ke Kuching.

Buat anda yang belum pernah ke Kuching kami yakin anda pasti tertanya-tanya tarikan apakah yang membuatkan Kuching di mata pelancong. Dalam usaha untuk memudahkan anda travel ke Bandar Kuching, kami sertakan 5 sebab yang menjadi tarikan di bandar ini.

Kata orang, tidak sah sekiranya anda ke Kuching namun tidak singgah ke Kuching Waterfront yang menjadi tempat ikonik bagi penduduk di Kuching. Bertempat di tepi Sungai Sarawak, Kuching Waterfront berjaya menjadi pusat rekreasi menarik buat para pengunjung.

Para pengunjung turut berpeluang melihat sebahagian dari Bandar Kuching serta Sungai Sarawak dengan hanya menaiki bot tambang yang ditawarkan sekitar Kuching Waterfront. Buat anda selaku foodhunter, mendapatkan pilihan aneka makanan sekitar Kuching Waterfront sememangnya sangat mudah dan pelbagai.

Bersesuaian dengan status negeri dan bandarnya yang kaya dengan etnik dan budaya, sudah menjadi kewajipan buat para pengunjung untuk berkunjung serta mengetahui sedikit sebanyak mengenai masyarakat di Sarawak.

Menariknya, di Sarawak anda bukan sahaja dapat memahami sesuatu budaya setempat malah hampir setiap suku kaum turut mempunyai trademark tersendiri dalam mendirikan rumah. Salah satu rumah panjang yang anda boleh kunjungi serta menjadi tarikan pelancong sudah pastinya Kampung Annah Rais yang menjadi penempatan suku kaum Bidayuh.

Selain itu, terdapat juga beberapa kampung tradisional lain yang dibuka buat para pengunjung yang berminat untuk mengetahui dengan lebih lanjut mengenai suku kaum di Sarawak. Kami yakin ianya bakal menawarkan sebuah pengalaman yang baru buat para pengunjung baru.

Sebuah lagi tempat yang menjadi tarikan para pengunjung yang singgah di Kuching sudah pastinya Kuching Cat Museum. Museum yang beroperasi sejak 1993 ini berjaya mengumpul sejarah Kuching dan juga kucing yang menjadi haiwan ikonik bagi bandar ini. Sekiranya anda merupakan seorang pencinta kucing, memasuki museum ini wajib dimasukkan ke dalam wishlist anda.

Sekiranya anda bersama rakan merupakan foodhunter, kami yakin aktiviti ini merupakan aktiviti yang paling anda enjoy. Penawaran makanan bermula daripada makanan tradisional sehingga makanan hipster semuanya ditawarkan di Bandar Kuching ini.

Antara makanan yang cuma boleh didapatkan di negeri ini sudah pastinya Mee Kolok Sarawak. Untuk pengetahuan anda mee kolok ini merupakan mee kering yang dihidangkan bersama kuah sup dan kicap. Rasanya yang enak pekat antara yang membuatkan Anak Sarawak yang berada di perantauan sering merinduinya.

Jika di Pulau Pinang terdapat Laksa Penang, tidak kurang hebatnya dengan Sarawak dimana negeri ini turut mempunyai laksa tersendiri iaitu Laksa Sarawak. Berbanding laksa lain, laksa Sarawak menjanjikan rasa kuah yang lebih rasa rempah, pedas dan berlemak. Menambahkan lagi kesedapannya apabila disulami dengan sambal belacan dan masam-masam limau kasturinya. Enak bukan?

Oh ya, buat anda yang mencari makanan ikonik bagi Sarawak, Kek Lapis Basah Sarawak adalah jawapannya. Keknya yang lembut serta ditawarkan dengan pelbagai pilihan perisa antara yang membuatkan kek ini special di mata orang ramai. Untuk mengetahui dengan lebih lanjut apa yang menarik dengan Kek Lapis Basah Sarawak, mungkin anda perlu merasainya sendiri.

Berakhirnya Hari Gawai maknanya telah tibanya orang ramai dapat berhibur dengan festival gilang-gemilang dan ikonik bagi Sarawak iaitu Rainforest World Music Festival (RWMF). Acara yang berlangsung Kuching ini sekaligus berjaya membawa peminat dan luar negara untuk singgah ke ibu negeri Sarawak ini.

Sekiranya anda menetap di Sarawak kami yakin anda cukup tahu mengenai festival yang dianjurkan setiap tahun ini. Untuk pengetahuan anda, Sarawak Rainforest World Music Festival merupakan festival popular menggabungkan pencinta muzik tradisional dan kontemporari dalam dan luar negara dibawah satu bumbung.

Lebih unik, festival ini bakal diadakan di Sarawak Cultural Village selama tiga hari berturut-turut bermula 13 sehingga 15 Julai 2018. Para pengunjung bukan sahaja berpeluang mendengar alunan muzik yang pelbagai malah bengkel melibatkan seni, kraftangan dan juga variasi makanan antara yang ditawarkan. Cool bukan?

Antara pemuzik yang bakal membuat persembahan bersempena dengan Rainforest World Music Festival adalah Danai Kuwai dari Sarawak, Grace Nono dari Filipina, Oyme dari Russia dan ramai lagi dari serata dunia. Difahamkan festival muzik ini juga berjaya menarik lebih 20 ribu pengunjung setiap tahun. Anda boleh lihat senarai penuh pemuzik yang bakal membuat persembahan di sini.

Berhibur ke Rainforest World Music Festival bakal menjadi lebih manis sekiranya anda membuat tempahan bersama AirAsia. Hal ini kerana AirAsia berjaya menjadi rakan penaja syarikat penerbangan bagi RWMF sekaligus membolehkan anda mendapatkan tiket dengan harga yang lebih rendah ke Kuching.

Buat anda yang ingin melawat ke Kuching, inilah masanya. Bayangkan dengan harga serendah RM57, anda berpeluang mendapatkan tiket penerbangan ke Kuching melalui lima destinasi ini melibatkan Miri, Kota Kinabalu, Pulau Pinang, Johor Bahru dan juga Kuala Lumpur. Berbaloi bukan?

Tempah sekarang hingga 24 Jun 2018 untuk penerbangan di AirAsia dan tempoh perjalanan dari sekarang hingga 31 Januari 2019 manakala tiket bagi Rainforest World Music Festival boleh didapati di AirAsiaRedTix. Untuk tidak melepaskan promosi terbaru daripada AirAsia, adalah lebih baik untuk memuat turun aplikasi AirAsia yang tersedia buat iOS dan Android.


‘Travel’ Melalui Pembacaan Serendah RM9.90 Menerusi Promosi Terbaru BookXcess

Sebut mengenai travel pasti ramai yang mengimpikannya. Hampir dua tahun tidak dapat travel berikutan pandemik yang melanda secara tidak langsung turut membuatkan passion terhadap travel turut berkurang.

Dalam usaha untuk meningkatkan lagi pengetahuan serta ‘mengembara’ tanpa halangan, BookXcess telah memperkenalkan tema Travel Fair bermula 4 Ogos lalu dalam menjemput para pembaca memperoleh ilmu pengetahuan sambil berhibur mengenai sesuatu menerusi pembacaan.

Menurut pengasas bersama BookXcess, Andrew Yap, membaca telah membuktikan mampu membuatkan seseorang lebih tenang serta mampu ‘bebas’ daripada situasi yang melanda.

Buku-buku travel berunsurkan makanan, budaya, rekaan senibina, fantasi dan pengalaman penulis antara yang ditawarkan pada pada BookXcess menerusi kerjasama bersama Klook.

Menariknya, promosi sehingga 80% antara yang bakal ditawarkan pada seleksi buku yang ditawarkan membolehkan pengguna mendapatkan buku serendah RM9.90. Apa tunggu lagi? Ayuh dapatkan seleksi buku menarik dengan harga promosi sehingga 10 Ogos ini dengan klik di sini.

Netizen sayu melihat keadaan terkini Pacific Star Parade yang kini tidak lagi semeriah dahulu.

Pernah Menjadi Lokasi Tumpuan Di Kedah, Netizen Sayu Lihat Keadaan Terkini Pacific Star Parade

‘Tersangkut’ Dalam Bilik Air Stesen Minyak, Lelaki Ini Guna Aplikasi Setel Sebagai Penyelamat


Lelaki Ini Nak Bawa Anda Mengembara Selama 5 Minggu Di New Zealand. Mahu?

“Follow me and I’ll show you New Zealand” – Peter R.

Artikel tentang pengembaraan di New Zealand ini telah dikongsikan oleh Peter R di blog bucketlistly.com. Peter meluangkan masa selama 5 minggu untuk menjelajah Pulau Utara dan Pulau Selatan di New Zealand.

Bermula pada 21 Oktober 2014, Peter menjejakkan kaki di Auckland dan meneruskan langkah mengembara di 2 pulau di New Zealand ini, mendaki gunung sambil menikmati pemandangan menarik, hiking di glasier, terjun dari ketinggian 15,000 kaki dan bertemu orang asing yang akhirnya menjadi sahabat.

Menurut Peter, beliau sengaja mengambil gambar membelakangkan kamera kerana ia menggambarkan seolah-olah anda sedang mengikut beliau mengembara bersama di New Zealand. Ia juga menjadikan gambar-gambar tersebut kelihatan tidak terlalu peribadi dan lebih hidup apabila manusia bersatu dengan alam di dalam setiap gambar.

“Tiba di Auckland di sebelah petang. Dimulakan dengan mendaki Mt Eden”

“Wai-O-Tapu, lokasi thermal wonderland semulajadi yang berwarna warni yang saya lihat setakat ini”

“Yang tak bestnya, lepas dah habis menjelajah badan saya berbau semacam. Pernah bau telur busuk? Lebih kurang macam tu lah!”

“Di Red Wood Park ini saya mula sedar New Zealand sebenarnya negara paling best di dunia. Semuanya alam semula jadi – nature, nature and more nature!”

“Ramai yang cakap Tongariro Crossing adalah lokasi paling best di New Zealand untuk habiskan 1 hari berjalan. I have to agree”

“Saya ada 2 pilihan laluan – berjalan selama 6 jam melalui jalan biasa atau pilihan ke 2 mendaki Mt Doom selama 8 jam. Mestilah pilih yang ke 2 sebab saya bukannya boleh tinggal kat sini selama-lamanya. ”

“Inilah saya di crater of Mt Doom (Mt Ngauruhoe). Tak de iras-iras Lord Of The Rings okey :)”

“Memang berbaloi pilih jalan jauh yang lebih susah, terutama bila cuaca bagus macam ni. Boleh nampak sampai ke hujung”

” If there is a place for me to hang my foot down the abyss, I would go for it, every single time!”

“Warna tasik dan sungai di New Zealand memang amazing”

“Kia Ora! Selamat datang ke South Island. Lepas sehari di Wellington, saya naik Interisland Cruise dan tiba di pintu masuk South Island – Pickton”

“Saya luangkan masa 3 jam untuk berjalan di Snout track dan tiba di Snout head dengan disambut pemandangan indah di Queen Charlotte Sound”

“Cuaca yang baik di waktu pagi dengan matahari memancar terang, tengahari mendung pulak. Cuaca sentiasa tak menentu di New Zealand”

“Dapatkan rehat secukupnya di Nelson. Saya cuba untuk minum kpi dan makan di seberapa banyak cafe di sini”

“Kapal karam Janie Seddon di teluk berhampiran Motueka”

“Limpahan cahaya dari Nelson dan bintang di langit menyinari rangka kapal”

“1 hari diluangkan untuk berjalan di sepanjang pantai Abel Tasman ; dari Torrent Bay hingga ke Onetahuti Bay”

“Laluan trek yang agak mudah dengan view yang cantik”

“Saya masih terkenang hingga kini akan keindahan tasik di sini. How could it be so vibrant?”

“So macam ni lah rupa pantai yang tidak di komersialkan untuk pelancongan? Sebagai seorang yang datang dari Thailand,  ini sesuatu yang baru bagi saya (pantainya sangat bersih)”

“Semua bekalan untuk 1 hari ada dalam beg tu”

“Ini adalah Cape Fouldwind dan sewaktu singgah sekejap di sini saya benar-benar faham kenapa ia dinamakan begitu”

“Berbasikal selama 1 jam dalam hujan dan melawan arah angin memang bukan kerja yang ideal, tapi view yang saya dapat memang berbaloi”

“Spot untuk makan tengahari dengan view yang menyelerakan”

“Teroka dulu kawasan hutan di Franz Joseff sebelum mendaki ais esok”

“Banjaran selatan akhirnya hanya selangkah saja lagi”

“Pendakian ais dibatalkan kerana angin yang kuat. Sebagai ganti, saya berjalan-jalan di sini”

“Berjalan sendirian diwaktu pagi di sepanjang sungai dengan pemandangan gunung ganang bersalji sememangnya sesuatu yang mengasyikkan”

“Apabila semakin hampir ke kawasan glasier, saya mula sedar inilah hasil dari pemanasan global”

“200 tahun lalu, batu yang saya duduk ini mungkin tertanam jauh di dalam salji”

“Bagi peluang untuk cuba lagi mendaki ais keesokan harinya. Hasilnya memang tak mengecewakan”

“Bayangkan jika terperangkap di celah ais yang beratnya bertan-tan dan tak boleh nak patah balik, inilah mimpi buruk namanya.  Saya perlu membongkokkan badan sewaktu lalu di celah-celah laluan ais”

“Pemandangan di sepanjang jalan antara Franz Joseff ke Wanaka memang cantik gila. Gunung ganang dan tasik di mana-mana”

“Menikmati indahnya Wanaka di puncak Mt Iron”

“It was a perfect day walking around the lake. Tak kira dari arah mana, pemandangan di sini memang awesome”

“Sejam di habiskan untuk berjalan di sepanjang tasik ini, hasilnya saya dapat nikmati pemandangan indah ini”

“Angin bertiup kencang sewaktu saya mendaki Ben Lomond, tak jauh dari Queentown. Akhirnya saya berjaya sampai ke puncak dan menikmati pemandangan gunung ganang yang sangat dramatik”

“Yes, ini adalah pada hari yang sama. Beza masa 30 minit saja. Cuaca di New Zealand memang susah nak dijangka”

“Menikmati The Remarkables dan Queenstown dari Ben Lomond. Memang berbaloi-baloi”

“Dalam perjalanan ke Milforn Sound. Di sini saya mula perasan betapa cantiknya pemandangan dan lanskap di Fiordland ini.  Bas yang saya naik bumbungnya adalah kaca, boleh lihat ke atas tanpa gangguan”

“Statistik hujan turun di Milford Sound adalah 200 hari setahun dan sewaktu saya di sana, hujan tak turun!”

“Pemandangan di sini seolah-olah seperti dalam movie King Kong. Semuanya kelihatan besar berbanding saiz badan manusia”

“Routeburn track merupakan antara lokasi treking yang menarik di New Zealand. 3 hari diperlukan untuk menjelajah dan menikmati pemandangan indah di Fiordland National Park ini”

“Hari ke 2 yang agak brutal. Ribut salji melanda dan saya langsung tak nampak apa-apa di sepanjang laluan. Tapi ada juga baiknya, seluruh pergunungan diliputi salji”

“Disebabkan semalam tak nampak apa-apa, saya ambil keputusan untuk bangun awal pagi dan lalui semula trek semalam”

“Memang berbaloi-baloi. Lihatlah apa yang terbantang di depan saya”

“Sewaktu berjalan turun, kami ambil peluang berehat di padang yang lapang ini”

“Kami – adalah saya, Ashley dan adiknya Rachel. Saya berkenalan dengan mereka sewaktu di Rotorua dan kami ambil keputusan untuk sama-sama lakukan aktiviti mendaki di Routeburn.”

“Saya raikan harijadi ke 26 dengan melompat dari ketinggian 15,000 kaki, melihat Queenstown dan The Remarkables dari atas”

“Impian saya untuk skydive di New Zealand akhirnya tercapai juga”

“Warna air di tasik ini sangat menakjubkan hingga pada satu ketika saya rasakan seoalh seperti dalam lukisan”

“Melihat bintang dan indahnya alam di waktu malam di Church of Good Shepperd”

“Berhenti sekejap di Lake Pukaki sewaktu dalam perjalanan ke Mt Cook”

“Hooker Valley track, 3 jam berjalan di sini membawa saya ke tengah-tengah Mt Cook”

“Salji mula turun sewaktu kami sampai ke penghujung trek. Pemandangan di sini tak perlu di sangkal lagi – memang cantik”

“Pantai yang putih dan bersih yang saya pernah jumpa. Disini saya bertemu buat kali terakhir dengan Ashley dan Rachel”

“Lepas ucapkan selamat tinggal pada Ashley dan Rachel, saya habiskan masa menyendiri di taman botani”

“Akhirnya saya nikmati saat-saat akhir di Dunedin bersama Tulu dan Yvonne, 2 gadis yang saya temui di Lake Taupo. Time well spent with amazing travel people”

“Kami di bawa melawat sekitar Dunedin oleh Scott yang dikenali oleh Tulu dan Yvonne sewaktu hitchhiking. Ini adalah pemandangan sebelum matahari terbenam di St Claire Beach”

“Hari terakhir di New Zealand. Rasa sedikit susah untuk meninggalkan negara ini kerana saya mula terbiasa dengan suasana di sini”

“Saya, Tulu dan Yvonne meraikan saat-saat akhir saya di New Zealand dengan memandu ke Tunnel Beach sebelum saya berangkat pulang”

“5 minggu telah datang dan pergi. Saya berharap kenangan indah ini kekal dalam ingatan saya buat selamanya”

Dan ini pula adalah video dari Peter. Enjoy!


Travel Sambil Bulan Madu Selama 400 Hari. Lihat Apa Pasangan Jepun Ini Kongsikan

Sewaktu pertama kali melihat video pasangan ini, terus hati saya teruja. Memang wow sangat cara mereka meluangkan masa bersama selepas berkahwin iaitu pergi berbulan madu selama 400 hari.

Pasangan dari Kyoto ini telah travel ke 48 buah negara sepanjang lebih setahun.

Menurut Kaz dan Mariko Yamaguchi, mereka mengambil keputusan untuk merakam pengembaraan mereka dengan menggunakan DJI Phantom 3 Advanced drone.

Apa yang menarik, Kaz bukanlah seorang yang mahir menerbangkan drone. Beliau hanya berlatih terbangkan drone beberapa kali sewaktu di Jepun selepas membuat tempahan yang dibuat atas talian.

Menggunakan drone adalah pilihan terbaik buat mereka kerana ia dapat menjadi antara cara untuk mendekati masyarakat setempat di lokasi yang merela kunjungi.

Antara lokasi yang dikunjungi oleh pasangan ini adalah Ethiopia, Patagonia, hutan hujan Amazon, Palm Jumeirah di Dubai, padang garam Makgadikgadi di Botswana, the Rock of Guatapédi diColombia, dan Salar de Uyuni in Bolivia.

Dan di bawah adalah video menarik yang telah mereka kongsikan. Jom layan.

Baca lagi: Bulan Madu Dengan Cara Berbeza, Lihat Apa Pasangan Melayu Ini Lakukan Di Gunung Fuji